Dačić za podjelu Kosova, dijalog u krizi | Pregovori Beograda i Prištine | Al Jazeera Balkans\nPremijer Srbije Ivica Dačić izjavio je u četvrtak da i dalje smatra da su podjela Kosova i razgraničenje s kosovskim Albancima najbolje rješenje.\n"Vlast u Srbiji je prelomila, napravila kompromis. Ne daju mi više da pričam ni o podeli, ni o razgraničenju, iako i dalje smatram da je to najbolje i jedino moguće rešenje, odnosno jedino koje je prihvatljivo i za Srbe i za Albance", rekao je Dačić novinarima u Beogradu, prenosi Srna.\nDržavni vrh Srbije u petak bi u Beogradu trebao razgovarati o nastavku dijaloga s Prištinom, s obzirom na to da je šesta runda dijaloga u Briselu između Dačića i premijera Kosova Hashima Thacija zakazana za ponedjeljak, 4. marta.\nPremijer Srbije rekao je da ne zna u kojem smjeru će ići dijalog, jer predstavnici Prištine ne žele razgovarati ni o davanju izvršnih ovlaštenja zajednici srpskih općina na Kosovu, prenose mediji u Srbiji.\nNa pitanje kako se Brisel ponaša, Dačić je kazao da je njihova pozicija neutralna - da Evropska unija (EU) ne nameće stavove ni Beogradu, ni Prištini, ali da želi riješiti problem.\nOn je naveo da u Briselu uporno ponavljaju da ne žele "novu Republiku Srpsku na Kosovu", ali da to niko ni ne traži.\n"Nadležnosti zajednica opština koje smo mi predvideli su mnogo niže od nadležnosti koje ima RS, ali postoje i drugi primeri regionalnih vlasti u Evropi", rekao je Dačić.\nOcijenio je da je neophodno početi i razgovore sa Srbima koji participiraju u kosovskoj Vladi, jer od njih zavisi većina u kosovskom Parlamentu.\nSamoopredjeljenje omelo Thacija\nPoslanici pokreta Samoopredjeljenje u Skupštini Kosova omeli su u četvrtak premijera Thacija da podnese izvještaj o petoj rundi razgovora s premijerom Srbije u Briselu.\nOn je on na konferenciji za novinare ponovio da "asocijacija opština" sa srpskom većinom na Kosovu ne može imati ni zakonodavna, ni izvršna ovlaštenja.\nU trenutku kada je Thaci izašao za govornicu, dvojica poslanika Samoopredjeljenja su ispred govornice postavili parolu "Hashimovo Kosovo", u kojem su opštine sa srpskom većinom na sjeveru Kosova prikazali crvenom bojom.\nOn je na konferenciji rekao da "asocijacija opština" sa srpskom većinom na Kosovu ne može imati ni zakonodavna ni izvršna ovlaštenja i da je to, kako tvrdi, "crvena linija koja se ne može proći".\nThaci je kazao da se neće dozvoliti formiranje trećeg nivoa vlasti i tu su "postavljene crvene linije i Srbiji i svima onima koji su tražili tako nešto".\nPremijer Kosova je naveo da je dogovoreno da se na sjeveru Kosova, gdje su Srbi većina, provedu izbori i da o tome postoji opća saglasnost strana u dijalogu, EU-a i SAD-a, navode mediji u Srbiji.\nIzbore će po kosovskim zakonima organizirati OSCE, a potvrdit će ih Centralna izborna komisija Kosova.


Vesti online / Vesti / Svet / Francuzi i Holanđani mogli bi da "ugase" EU\nFrancuzi i Holanđani mogli bi da "ugase" EU\nOdlazak Velike Britanije otvorio je vrata velikim problemima, a eventualni referendumi u Francuskoj i Holandiji mogli bi da označe kraj Evrozone i cele EU, procenjuju analitički portali.\nHolandija već izrazila želju da ode iz zajednice\n"Bregzit" predstavlja težak udarac projektu koji je decenijama obezbeđivao mir, a EU bez Velike Britanije moraće da se "pogleda u ogledalo" i da prizna sebi da je put kojim korača - slepa ulica, navode analitičari.\n* "Nemačka i Francuska preuzimaju stvar u svoje ruke"\n* Slom zajednice: Nemačka sledeća napušta EU?\nNeke od članica EU boje se dominacije Nemačke, dok se Nemci boje dominacije mentaliteta "perifernog juga". Razlike u konceptima pokazale su se najbolje u vreme izbegličke krize čak i među članicama Evrozone.\nNeki analitičari veruju da EU može opstati samo u čvrstoj sponi Nemačke i Francuske i daljom federalizacijom, ili je više neće biti.\nReferendumi u Francuskoj i Holandiji, koje zagovaraju desnica na čelu sa Marin le Pen, te neke holandske stranke, još dramatičnije bi mogli da zaljuljaju EU.\nTo bi bio kraj projekta evropske zajedničke valute, sa dramatičnim posledicama za EU kao celinu, navode ekonomski i politički stručnjaci.\nPosle britanske odluke o izlasku pritisci na "periferne države" u Evrozoni biće pojačani.\nPosledice izlaska Britanaca neće odmah biti dramatične, ali će se vremenom osetiti - ostale članice moraće da povećaju izdvajanja za budžet EU.\nOdluka Britanaca zatekla je preostalu EU nespremnom. Ako želi da preživi, Unija će morati da se "odmakne" od neoliberalnog globalizovanog modela i da se opet okrene socijalnim idealima ujedinjene Evrope, navode portali.\nSVET Škotska ne želi iz EU: Tražićemo novi referendum o nezavisnosti


Košarkašice Srbije sa Španijom u borbi za polufinale\nIzvor: RTS, 23.Jun.2021, 07:35\nKošarkašice Srbije sastaju se sa selekcijom Španije u borbi za plasman u polufinale Evropskog prvenstva. Utakmica u Valensiji počinje u 21 čas, uz direktan prenos na Prvom programu RTS-a, strim je na RTS Planeti (samo za korisnike iz Srbije), a tok meča i kretanje rezultata pratite na našem portalu.\nIzabranice Marine Maljković su se direktno plasirale u četvrtfinale Evropskog >> Pročitaj celu vest na sajtu RTS << šampionata kao prvoplasirane posle tri pobede u grupi B.\nNa drugoj strani, reprezentacija Španije morala je da nadigra reprezentaciju Crne Gore u baražu.\nInteresantno je da su se selekcije Srbije i Španije sastajale u borbi za finale na prethodnom Evropskom prvenstvu u Beogradu, kao i na Olimpijskim igrama u Riju, a biće rivalke i u grupnoj fazi na Olimpijskom turniru u Tokiju, koji počinje za mesec dana.\nUtakmica Srbije i Španije u Valensiji počinje u 21 čas, uz direktan prenos na Prvom programu RTS-a, strim je na RTS Planeti (samo za korisnike iz Srbije), a tok meča i kretanje rezultate pratite na našem portalu.\nKurir: ANDERSON I CRVENDAKIĆ PRED ŠPANIJU: Sve će zavisiti isključivo od nas! (VIDEO)\nRadio Televizija Vojvodine: Crvendakić i Anderson: Biće dobar i izazovan meč\nSrbijaDanas.com: SRPKINJE ČEKA PAKAO U VALENSIJI: Svi će biti protiv nas, ali pružićemo maksimum (VIDEO)\nHotSport.rs: ‘OČEKUJE NAS IZAZOVAN DUEL’: Naše košarkašice su maksimalno motivisane pred utakmicu sa Španijom!


EK ocenila: Privreda Srbije ubrzala rast, snažna investiciona aktivnost - Biznis Telegraf.rs\n30/05/19 | 10:33\nSrbija je na ekonomskom planu nastavila da radi na usklađivanju svog zakonodavstva sa pravnim tekovinama EU, kaže se u delu izveštaja posvećenom ekonomiji\nSrbija je ostvarila izvestan napredak na ekonomskom planu i relativno je pripremljena za razvoj funkcionalne tržišne ekonomije, a privredni rast je dobio na ubrzanju, navodi se u najnovijem, ovogodišnjem Izveštaju Evropske komisije o napretku Srbije koji je danas predstavljen u Briselu.\nPrivredni rast je u ubrzao u 2018. na preko četiri procenta sa dva odsto prethodne godine, podstaknut robusnom domaćom tražnjom i efektom niske baze.\nInvesticiona aktivnost je naročito bila vrlo snažna zahvaljujući brojnim faktorima: ambijentu niske kamatne stope, povećanju projekcije rasta, ranije ostvarenim poboljšanjima u poslovnom okruženju, povećanju kapitalne potrošnje države i prilivu stranih direktnih investicija, konstatuje se u izveštaju.\nSrbija je na ekonomskom planu nastavila da radi na usklađivanju svog zakonodavstva sa pravnim tekovinama EU, kaže se u delu izveštaja posvećenom ekonomiji.\n- Vlasti su ostale posvećene makroekonomskoj stabilnosti i nastavku ekonomskih reformi, mada su neke reforme zastale - piše u izveštaju.\nU dokumentu se navodi da su eksterne neravnoteže, odnosno deficit tekućih plaćanja u porastu, ali da je njegovo finansiranje ostalo zdravo.\nDodaje se da su cenovni pritisci prigušeni, a inflatorna očekivanja uzdržana.\n- Veća fiskalna prilagođavanja tokom prethodnih godina značajno su poboljšala održivost duga.Stabilnost finansijskog sektora je sačuvana i performanse tržišta rada su poboljšane sa izuzetkom stope aktivnosti žena i mladih, koja je opala - navodi se u izveštaju.\nOcenjuje se da zemlja ima dobar nivo pripremljenosti u nekim oblastima ka o što su pravo privrednih društava, intelektualna svojina, transportna politika, nauka i istraživanje, obrazovanje i kultura i običaji.\n- U oblastima kao što su javne nabavke, statistika, spoljni odnosi, socijalna politika i zapošljavanje, monetarna politika i finansijske usluge, Srbija je umereno pripremljena. Srbija je nastavila sa dobrim napretkom u poljoprivredi i usklađivanju sa transportnim pravnim tekovinama EU, dok je u oblasti energetike zabeležen ograničen napredak. Područja politike životne sredine i klimatskih promena tek treba da dobiju adekvatnu pažnju - navodi se u izveštaju.\nMeđutim, kako se napominje, značajne strukturne reforme javne uprave, poreske uprave i državnih preduzeća napreduju sporo, produžavajući njihovu dugogodišnju neefikasnost.\nPrema proceni EK, država je zadržala snažno prisustvo u ekonomiji, a privatni sektor je i dalje nedovoljno razvijen i ometan slabostima u vladavini prava i sprovođenju poštene konkurencije.\n- Struktura privrede se poboljšala, a ekonomska integracija sa EU ostala je visoka - stoji u izveštaju.\nU cilju poboljšanja funkcionisanja tržišne ekonomije, EK preporučuje Srbiji da zadrži utvrđeni srednjoročni budžetski cilj na uravnoteženom nivou, da ojača fiskalna pravila, da finalizuje proces privatizacije i restrukturiranja preostalih državnih banaka i da značajno poveća finansiranje i implementaciju aktivnih mera tržišta rada prilagođenih potrebama nezaposlenih.\n30. maj 2019 | 17:58\nŠta rekoše za vladavinu prava i slobodu medija?


BIRODI: GLASAČI SNS-A STARIJI I SIROMAŠNIJI GRAĐANI, NIŽEG I SREDNJEG OBRAZOVANJA - Magločistač\nPočetna Vesti BIRODI: GLASAČI SNS-A STARIJI I SIROMAŠNIJI GRAĐANI, NIŽEG I SREDNJEG OBRAZOVANJA\nBIRODI: GLASAČI SNS-A STARIJI I SIROMAŠNIJI GRAĐANI, NIŽEG I SREDNJEG OBRAZOVANJA\nPostavio/la: MagločistačObjavljeno: 09.07.2019 Kategorija: Vesti1 Comment\nStariji i siromašniji građani, nižeg i srednjeg obrazovanja, najbrojniji su među glasačima Srpske napredne stranke (SNS), rezultati su istraživanja koje je sproveo Biro za društvena istraživanja (BIRODI), prenosi list Danas u izdanju za utorak.\nIstraživanje koje je BIRODI sproveo u aprilu i nakon majskih praznika, pokazuje da su to ujedno i „najverniji gledaoci televizija Pink i Hepi“.\nOd ukupnog broja ispitanika, njih 1. 006, podršku SNS-u pruža 35, 4 odsto ispitanika, posle njih najbrojniji su oni koji neće glasati, njih 19,2 odsto, dok Savez za Srbiju (SzS) uživa podršku 10, 6 odsto ispitanih.\nMeđu onima koji podržavaju SNS i Aleksandra Vučića, 58,7 odsto njih je starije od 65 godina, dok 32,6 odsto onih koji toj stranci pružaju podršku imaju između 18 i 29 godina.\nNajviše glasača SNS uživa u istočnoj i južnoj Srbiji, a najmanje u Beogradu, pokazali su rezultati do kojih je došao BIRODI.\nReagujući na rezultate istraživanja BIRODI-ja, šef poslaničke grupe SNS-a u republičkom parlamentu Aleksandar Martinović zatražio je da tužilaštvo reaguje zbog objavljenih podataka da su glasači SNS stariji građani i slabo obrazovani i ocenio da je to „opasna pojava“ i da „ima elemenata krivičnog dela“.\nKako je rekao, podaci BIRODI-ja „služe da se predsednik SNS Aleksandar Vučić predstavi kao vođa neke nepismene i slabo obrazovane Srbije, a opozicija kao predstavnici neke nove perspektivne elitne Srbije“.\nMartinović je pitao i kako je BIRODI došao do podataka da su glasači SNS uglavnom najstariji građani Srbije i da su slabo obrazovani „s obzirom da je u Srbiji pravo glasa tajno“.\nClanove stranke treba podeliti u dve grupe , u prvu manju grupu spadaju Oni koji osudjuju rad druge najvece grupe clanova SNS ali podrzavaju A Vucica i Anu B. Ova prva grupa je posebno inteligentna imaju nadprosecni osecaj o kvalitetu uglavnom svi ostali takozvani politicara koji cekaju svoj momenat da sklone Predsednika i Premijerku ali to taje i ponasaju se kao najbolji patrioti i pomagaci A Vucicu. Zbog takve masa poceo da mrzi A Vucica jer sa radom ove druge grupe srozan je ugled A Vucicu, ovi prave razno razne malverzacije, vrlo su sebicni i grabezljivi i tako dokazuju da od ulicnog “ bednika “ nikad ne moze biti ozbiljan rukovodioc jer sa njihovom lako stecenim na razno razne nacine bogatstvom bez potrebne kulture, inteligencije i neznaju niti zele ponasati potrebama svoji polozaja. Takva grupa poceo je formirati jos za vreme Cara odma 1945. god i uspesno odrzava i postane masovna u svakom rezimu sve do danas. Zato glasace treba deliti na one koji znaju vrednost i kvalitete A Vucica inace On je pravi evropski politicar i teske privesce koji skoce razvoj citave nase Srbije, nezgodno je to sto su glasovi na SNS skupljani u jednoj inace sramotno maloj korpici , zbog ove druge grupe , i tako ova druga grupa se fali sa postignutom mizernom rezultatom — mizerno je zato jer i taj neznatan broj su dobili od svojih za njih podobni ali u stvari nesamostalni biraca. Broj i glasovi oni koji su glasali ili nisu, jer znali kako ce i njihov glas pripisati kao podrzavaci koristoljubni patriota, nazalost ne moze posebno iskazati.


Srbija demografski stari sve brže – SveVesti.net\nSrbija demografski stari sve brže\nPrema popisu iz 2011. godine Srbija ima nešto više od 7 miliona i 100 hiljada stanovnika. Prosečna starost stanovništva u Srbiji je oko 42 godine, a kada govorimo o životnom veku kod žena je on oko 75 godina, dok je kod muškaraca između 70 i 71 godinu.\nSrbija demografski stari sve brže, a trenutno se nalazimo na trećem mestu u Evropi po starosti stanovništva, gde udeo starih od 65 godina, već sada prelazi 20 procenata, dok sve manje imamo mladih, jer sve češće odlaze iz zemlje.\nStručnjaci ističu da nije potrebno brinuti samo o povećanju broja stanovnika, već da radimo i na poboljšanju obrazovnog, zdravstvenog i socijalnog sistema, jer u takvom jednom okruženju, mladi neće želeti da odlaze iz zemlje.\n“Mladi idu za poslom i nekim većim mogućnostima i trenutno u gradovima imate veće šanse za zaposlenje nego u manjim mestima. Bilo kakve populacione mere ne mogu da daju instant rezultat. Potrebno je krenuti sada sa sprovođenjem mera da bi rezultate videli tek za 30 do 40 godina”, kaže Marija Raković iz populacionog fonda UN.\nMigracije iz sela u gradove su takođe povećane, a prema rečima demografa, iako budemo imali veći natalitet u seoskim sredinama, treba da očekujemo smanjenje broja stanovnika u tim sredinama.\n“Mi naime imamo oko 60 posto stanovništva koje živi sada u urbanim sredinama u gradovima, a taj procenat će u narednih 20-30 godina još vise rasti. To je takodje posledica modernizacije društva i sve razvijene države sveta i sve najrazvijenije zemlje su taj proces prošle tako da i nas to čeka”, kaže Daniela Arsenović, demograf sa PMF-a.\nSvetski dan stanovništva, ustanovljen je pre 32 godine, kada je svetska populacija dostigla pet milijardi stanovnika, a Generalna skupština Ujedinjenih nacija, uvrstila je ovaj dan u kalendar značajnih datuma, kako bi se skrenula pažnja na aktuelna pitanja i potrebe populacije.\nPrevious Rod lubenice i dinje zadovoljavajuć, ali kasni\nNext Osnivač Glas Javnosti i Kurira promovisao knjigu “Silovanje razuma”


Vesti online / Vesti / Srbija / Toma, Velja, Vulin i Karić ruše Tadića\nLideri Srpske napredne stranke, Nove Srbije i Pokreta socijalista Tomislav Nikolić, Velimir Ilić i Aleksandar Vulin, kao i funkcionerka Pokreta “Snaga Srbije” Milanka Karić, potpisali su sporazum o saradnji i principe na kojim će biti formirana buduća Vlada Srbije.\nVeć smo ih gledali u akciji: Velimir Ilić, Milanka Karić, Tomislav Nikolić i Aleksandar Vulin\n"Ovo su temelji i zidovi nove koalicije, ali ne stavljamo još krov jer očekujemo da će nam se pridružiti stranke iz opozicije i vlasti kojima je interes Srbije važniji od ličnih i uskostranačkih", rekao je Nikolić posle potpisivanja sporazuma.\nOn je naveo da koalicija SNS nije moguća sa DS i G17 plus, ali je pozvao stranke nacionalnih manjina da im se priključe.\nKoalicija, prema rečima Nikolića, nije opredeljena za levicu ili desnicu, nego “mora da pridobije i birače Velimira Ilića i one koji podržavaju Aleksandra Vulina”. On je rekao da je zajednički cilj ove koalicije raspisivanje izbora i da će učiniti sve da do njih dođe.\nIlić: Čekamo DSS\nVelimir Ilić je dodao da je u koaliciju dobrodošla i Demokratska stranka Srbije “sa kojom Nova Srbija i dalje planira da sarađuje u parlamentu, ali ta saradnja mora biti na principima koji su ustanovljeni danas potpisanim sporazumom”.\nMilanka Karić je ocenila da će ta koalicija smeniti postojeću vlast i zaustaviti, kako je rekla, propadanje i umiranje Srbije jer se država “nalazi u katastrofalnom stanju, gotovo u beznađu”, dok je Vulin ocenio da je Srbija do sada znala protiv koga i protiv čega je, a da od danas zna i za koga je.\nNikolić tvrdi da, u slučaju da ta koalicija dođe na vlast, lider Pokreta “Snaga Srbije“ Bogoljub Karić neće biti oslobođen odgovornosti, nego da će moći da dođe u zemlju gde će da pruži odgovor na optužbe sa kojima je suočen.\n"Neće biti ni zaštićen, ni pošteđen, a sudije će dati odgovor na pitanje da li je kriv ili nije", rekao je Nikolić.\nDSS: Džaba nas čekaju\nPošto je prvi princip sporazuma naslovljen "Srbija u Evropi“, potpredsednica DSS-a Milica Radović kaže za "Alo“ da od bliže saradnje nema ništa. "Sve dok Tomislav Nikolić ne odredi svoju politiku prema Evropskoj uniji i Kosmetu bliža saradnja otpada. Naravno da ne zatvaramo vrata saradnji na planu raspisivanja vanrednih parlamentarnih izbora, ali pozicija DSS-a je jasna i stavlja nacionalne i državne interese ispred svega", objašnjava ona.\nOn je naveo da sporazum veoma jasno kaže da Srbija treba da postane članica Evropske unije i da je to navedeno kao osnovni princip spoljne politike. Upadljivo je, međutim, da se ni u jednom delu pomenutog sporazuma ne pominje saradnja sa Hagom, iako je poznato da je to Srbiji postavljeno kao najvažniji uslov za dobijanje punopravnog članstva u EU.\nU sporazumu se, pored toga, navodi da se koalicija zalaže za očuvanje celovitosti i decentralizaciju Srbije, jaku ekonomiju, borbu protiv korupcije i kriminala, socijalnu pravdu.\nSRBIJA Ekipa mala ali odabrana: Uz penzionere i Velju, i Karići kod Vučića\nSreda 17.11.2010. 15:31\nĐavoli advokati na jednom mestu!!! NE DAJ BOŽE OVIH!!!!


U Medveđi obeležena opštinska slava Spasovdan – Info Centar Juga\nU Medveđi obeležena opštinska slava Spasovdan\nOsveštenjem rekonstruisane zgrade opštine Medveđa i sečenjem slavskog kolača upošljenici lokalne samouprave u Medveđi obeležili opštinsku slavu Spasovdan\nSpasovdan je veliki hrišćanski praznik, koji se slavi 40. dana nakon Vaskrsa, uvek pada u četvrtak, šeste nedelje posle Uskrsa i jedan je od deset praznika posvećenih Hristu.\nCrkva u Medveđi i njeni vernici juče su proslavili Vaznesenje gospodnje, praznik u narodu poznatiji kao Spasovdan. Liturgijom ispred parohijskog doma crkve Vazdesenja gospodnjeg i tradicionalno, u zgradi opštinske uprave, upošljenici lokalne samouprave obeležili su svoju slavu.\nNajpre su sveštena lica osveštala rekonstruisanu zgradu opštine i njene prostorije, a zatim se pristupilo činu sečenja slavskog kolača. Ovogodišnji domaćin slave, Vladimir Gikić predao je običaj i slavu predsedniku opštine, dr Nebojši Arsiću a novom domaćinu poželeo puno zdravlja i uspeha u radu.\nPredsednik Arsić je svim građanima opštine Medveđa čestitao slavu i zahvalio se na razumevanju, kako zaposlenih tako i građana, koji su morali da svoje poslove obavljaju i završavaju na različitim lokacijama, obzirom da je rekonstrukcija zgrade opštinske uprave zahtevala kompletno iseljenje svih službi.


Press Online :: Politika :: ĐURIĆ ZA PINK: Srbija ozbiljno ulaže u odnose sa Amerikom, želimo da oni i u budućnosti budu još bolji!\nĐURIĆ ZA PINK: Srbija ozbiljno ulaže u odnose sa Amerikom, želimo da oni i u budućnosti budu još bolji!\nAmbasador Srbije u Vašingtonu Marko Đurić, rekao je za TV PINK da je zaista lepo predstavljati Srbiju u vremenu u kome imate čime da se ponosite i da se pohvalite.\nNizom događaja, prošle godine je obeleženo 140 godina bilateralnih odnosa Srbije i SAD, posebno će ostati upamćena svečana večera za više istaknutih članova Kongresa, u čast prijateljstva ambasadi Srbije.\n- Slika govori više od hiljadu reči, svi su mogli da vide prelepe prizore iz centra Beograda, gde dobijaju motiv i volju da možda i posete Srbiju. Kada ljudi dođu, vide i osete, i Srbiju i ceo region, tada mi dobijamo – rekao je Đurić.\nKako kaže, trude se da što više ljudi iz ekonomske klase dovode u Srbiju.\n- Srbija ozbiljno ulaže u odnose sa Amerikom, i želimo da oni i u budućnosti budu još bolji – rekao je Đurić i dodao da žele i da poverenje između dve zemlje bude sve veće.\nOn je istakao da se konstantno gleda u budućnost, kako bi se obezbedilo da snažna Srbija bude dobar partner svim velikim silama.\n- Možda smo u prošlim generacijama nedovoljno razumeli koliko je to važno, ali sada se to menja – rekao je Đurić i dodao da se u prethodnoj godini utrostručio broj sastanaka sa kongresmanima tamo.\nKako kaže, samo u decembru su organizovana tri značajna događaja, na koja se odazvalo više američkih kongresmana.\nĐurić je rekao da očekuje da bude objavljeno i pismo podrške razvoju Srbije i svemu onome što se u Srbiji dešava.\nAmbasador Srbije rekao je naša namenska industrija postigla fantastične rezultate u prethodnoj godini.\n- Ukupan obim investicija SAD u Srbiju je premašio 4, 6 milijardi i nastavio je da raste – rekao je Đurić.


Niska cena kućišta za štampače DIY China Manufacturer\nOpis:Oprema za štampanje telefona,Štampanje kućišta telefona na mreži,Proces štampanja kućišta telefona\nHome > Proizvodi > UV printer > Slučaj telefona Printer > Niska cena kućišta za štampače DIY\nNiska cijena telefon slučaj tiskanje DIY vrsta "bez kontakta" ink jet tip digitalne opreme, njegova primjena je vrlo opsežna. Koristeći uređaje koji podržavaju UV tintu, osim tkanine ne može se štampati, gotovo svi ostali materijali (poklopac mobilnog telefona, koža, znakovi, kutije za svjetlo, mobilno napajanje, flash memorijski disk, KT ploča, kamen, silikagel, drvo, keramika, kristal, akril, PVC, ABS itd.) materijal može biti u boji, završen sa otpornošću na grebanje, otpornost na habanje, otpornost na izbljeđivanje. Da bi se postigao pravi osećaj za pečat, bez ploče, sprej suh, kompletna slika u boji.\nPrednosti za našu opremu za štampanje kućišta telefona RF-A3UV:\n2. Štampanje kućišta telefona na mreži može da se instalira sa senzorom za detekciju visine, za zaštitu glave štampača;\n3. Proces štampanja kućišta telefona kertridž ima senzor za detekciju nivoa mastila, kada se mastilo završi, biće alarmantno;\nIphone Case Printer za prodaju Kontaktirajte nas\nIphone Case Printing Company Kontaktirajte nas\nOprema za štampanje telefona Štampanje kućišta telefona na mreži Proces štampanja kućišta telefona Oprema za štampanje keramičkih pločica Čizme za štampanje kućišta telefona Softver za štampanje kućišta telefona Kava krema za štampanje Torta za štampanje fotografija


RTCG - Radio Televizija Crne Gore - Nacionalni javni servis :: Ekonomija :: Sekulić da objasni odluku EPCG da poveća cijenu struje\nKONJEVIĆ POZVAO 17. 02. 2019. 13:28 >> 14:46 1\nSekulić da objasni odluku EPCG da poveća cijenu struje\nMinistarka ekonomije Dragica Sekulić bi trebalo da objasni odluku Elektroprivrede (EPCG), koja godinama ostvaruje milionske prihode, da ponovo poveća cijenu struje od 5,5 do čak 8,7 odsto, smatra poslanik Socijaldemokratske partije (SDP), Raško Konjević.\n“Ministarko Sekulić, očekujemo vaše izjašnjenje o pitanjima u vezi sa najnovijim udarom na standard građana na sjednici nadležnog Odbora u Skupštini”, naveo je Konjević u otvorenom pismu upućenom Sekulić.\nOn smatra da je saslušanje nužno i zbog toga što je država većinski vlasnik EPCG, pa je bitno da Sekulić objasni zašto opet država želi da 'stavi ruku u džep građana' sa novim poskupljenjem struje od 5,5 odsto do čak 8,7 odsto.\n“Građani Crne Gore su januarske račune za struju dobili sa značajnim uvećanjem, zbog uvođenja posebne tarife 27- obnovljivi izvori energije (OIE) 2 po kojoj plaćaju više novca za obnovljive izvore energije nego do sada, bez ikakve najave”, rekao je Konjević.\nPored tog povećanja, postoji najava da EPCG namjerava još jednom “staviti ruku u džep građana” od 2,7 odsto do šest odsto od 1. marta kroz uvođenje tarifnih paketa.\n“Građani već sada plaćaju najskuplju struju kad se uporede sa zemljama regiona koje nijesu članice Evropske unije (EU). Tako je cijena kilovata u našoj zemlji 10,2 centa, dok je ona u Bosni i Hercegovini (BiH) 8,6 centi, Albaniji 8,4, Makedoniji 7,8, Srbiji sedam, a na Kosovu samo šest centi”, precizirao je Konjević.\nPrema njegovim riječima, uzimajući u obzir visinu prosječne plate i penzije, građani Crne Gore i dalje plaćaju skuplju struju od njihovih komšija iz regiona.\n“Građani imaju evropske cijene, a naše plate, iako se 'hvalite' da imamo najveći evropski rast društvenog proizvoda u Evropi”, dodao je Konjević.\nOn je kazao da je realna kupovna moć građana u prošloj godini, po zvaničnim podacima, pala tri odsto, dok će po najavama Ministarstva finansija zbog 'zamrzavanja' rasta plata u ovoj i narednoj pasti još najmanje tri odsto.\n“Ukoliko dodamo da su u protekle dvije godine porast poreza na dodatu vrijednost (PDV) sa 19 odsto na 21 odsto, značajno porasle akcize na gorivo, duvanske proizvode i drugu akciznu robu, da je i dalje na snazi krizni porez na plate, jasno je da povećanje cijene električne energije predstavlja novi snažan udar na standard građana”, ocijenio je Konjević.\nProsječna plata, kao je rekao, ne mrda već tri godine, a Crna Gora ima najmanju minimalnu zaradu u regionu, svega 193 eur.\n“Nameće se logično pitanje – kako skoro 80 hiljada građana koji primaju platu do 250 EUR može da preživi mjesec sa evropskim cijenama struje i ostalih proizvoda i usluga”, pitao je Konjević.\nOn je pitao Sekulić zašto svaki teret loših postupaka moraju da plaćaju građani Crne Gore.\n“Šta je sa poreskim dugom od preko 500 miliona eur? Šta je sa najvećim poreskim dužnicima – bliskim tajkunima pojedinaca iz Demokratske partije socijalista (DPS)”, pitao je Konjević.\nOn je pitao Sekulić zašto kompanije iz Vektra grupacije mogu nekažnjeno dugovati desetine miliona eura za poreske obaveze.\n“Od njih ne naplaćujete poreze, ali zato građanima uvećavate račune za električnu energije i stvarate uslove za još jedan inflatorni udar koji će ponovo obezvrijediti njihove plate i penzije. Dokle ministarko Sekulić”, pitao je Konjević.\nOn je podsjetio da je direktor državne kompanije EPCG, Igor Noljević, kazao da je neophodno da se cijena struje poveća zbog međunarodnog kretanja cijena.\n“Kada treba staviti ruku u džep građana, onda važe međunarodni standardi, ali kada treba naplatiti dug od tajkuna tu vam međunarodni standardi ne važe”, zaključio je Konjević.\n05. 07. 2019. 27


Jeftini letovi iz Afganistana za Južnu Koreju - Avionske karte Afganistan Južna Koreja - eSky.ba\nLetovi iz Afganistana za Južnu Koreju\nPretražite letove iz Afganistana za Južnu Koreju\nProvjerite najbolje ponude letova iz Afganistana za Južnu Koreju\n✔ Postoje li posebne ponude za letove iz Afganistana za Južnu Koreju na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Južnu Koreju?\n✔ Ako rezerviram let iz Afganistana za Južnu Koreju, mogu li rezervirati ujedno i smještaj?\n✔ Koje avio-kompanije nude letove iz Afganistana za Južnu Koreju?\nBudite sigurni, da na eSky.ba ponuda letova iz Afganistana za Južnu Koreju uključuje ne samo niskotarifne avio-kompanije, već i one koje su specijalizirane za visoki standard.


Nil Ferguson: Moguće je da nam se ponovi 11. septembar\nPoznati britanski istoričar o posledicama ponovnog pada Avganistana u ruke talibana i borbi protiv korona virusa\n*Pogrešno je što su se Amerika i NATO povukli, najveći ceh toga platiće Avganistanci jer talibani vladaju teokratsko-autokratski\n* Verujem da bi kada bi se vakcinacija omasovila i korona postala nešto poput „buke u pozadini“, ne bi više bila „vest sa naslovnih strana“\nTalibani, koji su ponovo uspostavili vlast u Avganistanu, vladaju teokratsko-autokratski i, nažalost, moguća je „repriza“ 11. septembra 2001, poručio je Nil Ferguson, poznati britanski istoričar, pisac i predavač na prestižnim univerzitetima poput Harvarda, Oksforda i Stenforda. Takve konstatacije, koje predstavljaju aluziju na seriju simultanih terorističkih napada u Njujorku i Vašingtonu, on je izgovorio učestvujući u podkastu u organizaciji američkog Instituta Huver.\nPrema Fergusonom mišljenju, odluka o povlačenju američkih i NATO trupa iz Avganistana, doneta dve decenije od intervencije u toj državi, bila je pogrešna. Kako je obrazložio, Avganistan je zemlja koju su „različite imperije, maltene jedna za drugom, pokušavale da osvoje, ali u pitanju je tribalno društvo, sa dubokim društvenim i etničkim razlikama, zbog čega je svim zavojevačima bilo teško da ovladaju celom teritorijom države“.\n- Ako dignemo ruke od Avganistana, ceh postaje još veći nego kad pokušamo da ovladamo njime. I upravo je povlačenje Amerike izazvalo probleme, baš kao što se već događalo u prošlosti, recimo u Južnom Vijetnamu, kojim su zagospodarili komunisti, a to nije bilo dobro. Amerikanci kao da ne uče dovoljno na ranijim primerima iz istorije, to je ono što nazivam „deficit istorije“ - ne vole da se osvrću na prošlost, i to je loše jer se ignorišu istorijska iskustva. Pored „deficita istorije“, aktuelna situacija u Avganistanu pokazuje i da je Amerika sklona „deficitu pažnje“, što znači da se posle intervencija u određenim zemljama SAD povuku i fokusiraju se na neki drugi deo planete, objasnio je on.\nS druge strane, Ferguson je istakao da intervencije SAD, poput one u Avganistanu, dovode do fiskalnih deficita, jer se „mnogo više troši na vojsku nego u normalnim okolnostima, a i logično je da je kod pripadnika američkih jedinica došlo do prezasićenja i mnogi su želeli da se vrate kući iz Avganistana“.\nKako je naglasio britanski istoričar, povlačenjem SAD bezbednosne snage Avganistana izgubile su oslonac, „postale su krajnje demoralisane“, zbog čega su odlučile da „polože oružje“ i predaju se talibanima.\n- U ratu pobeđujete onda kada ubedite svog neprijatelja da je cena toga što će položiti oružje znatno manja nego što bi bio ceh dalje borbe. E, upravo to je pošlo za rukom talibanima, ali narod Avganistana će snositi najveće posledice svega navedenog. Mi ne možemo da se pravimo da ne vidimo načine na koji će talibani pokušati da se osvete, i to što će oni činiti avganistanskom stanovništvu jeste sramno, rekao je Ferguson.\nNil Ferguson prognozira da će se na udaru talibana naći svi - i žene, i muškarci i deca, ali da su „devojke i devojčice najranjivija kategorija“. U tom kontekstu, precizirao je da će devojčicama biti uskraćeno pravo na školovanje, te da će biti mnogo maloletničkih brakova, kao i venčanja „pod prinudom“.\n- Povlačenje SAD iz Avganistana nije nikakvo rešenje, trebalo je da Amerika ostane posvećena toj zemlji, jer su istraživanja sprovedena u proteklih nekoliko godina pokazala da, ma kako intervencije ne bile popularne, većina Avganistanaca smatra da im je život bolji od 2001, naveo je.\nGovoreći na temu borbe protiv korone, Ferguson je ocenio da bi pobeda u tom „ratu“ nastupila kada bi „vakcinacija postala još masovnija“, jer bi se time dodatno smanjio broj hospitalizovanih i umrlih od posledica tog virusa.\n- Situacija u vezi sa kovidom-19 jeste povoljnija nego što je bila prošle godine, ali mogla bi da bude i još bolja ako bi veći broj ljudi pristao da primi vakcinu. Naravno da je značajno i nošenje zaštitnih maski, ali ništa nas ne može zaštiti kao vakcinacija jer je „delta soj“ veoma veoma rizičan. Ilustracije radi, u 19. veku je grip bio izuzetno rizičan, kao korona danas, ali zahvaljujući dugotrajnoj borbi uspeli smo da ga svedemo na sezonsku pojavu. Verujem da bi kada bi se vakcinacija omasovila i korona postala nešto poput „buke u pozadini“, ali ne bi više bila „vest sa naslovnih strana“. Zdravstveni stručnjaci i nadležni političari nisu, nažalost, uspeli da prenesu građanima važnost vakcinacije, a u februaru nas može očekivati novi soj ovog virusa, i pad imuniteta. Kovid je za nas ono što su male boginje bile u vreme osnivanja SAD, i stručnjaci za medicinu morali su da bolje objasne ljudima značaj vakcinacije, poručio je Ferguson.\nNil Ferguson je vakcine protiv kovida uporedio sa obukom vojnih jedinica. „Vakcinom trenirate vaše telo da se odupre neprijateljima, baš kao što vojska prolazi obuke da bude uspešna u borbama, jer nijedan komandant ne želi da u borbu vodi neobučene vojnike. E, to treba imati na umu i kada razmišljamo o borbi protiv korone, napomenuo je.\nDva scenarija „rata“ protiv korone\nFerguson tvrdi da postoje dva scenarija kada je reč o „dužini rata“ protiv korone. Kako je objasnio, prva opcija jeste da trenutna faza predstavlja „početak kraja epidemije“, dok, druga, „mračnija varijanta“ glasi da se i dalje nalazimo tek na početku borbe. „Prošle godine bio sam uveren da se epidemija bliži kraju, ali, tada sam pretpostavljao da će se mnogo više ljudi vakcinisati“, kazao je britanski istoričar.


Vukosavljević: Reafirmisati kulturu čitanja\nMinistar kulture u Vladi Srbije Vladan Vukosavljević boravio je na tradicionalnom 19. po redu Salonu knjige i grafike u Pirotu i tom prilikom poručio da je ova manifestacija dokaz da i u manjim sredinama postoji dobra ponuda iz oblasti kulture\nMinistar je dodao da je velika posećenost ovakvih manifestacija ohrabrujuća, zbog čega mora da se radi na reafirmaciji kulture čitanja u svim sredinama. Dodao je da će Ministarstvo kulture, ali i država pomoći one sredine koje ulažu u kulturu i razvijaju kulturni život u svojim sredinama.\n"Vrlo velika ponuda knjiga, veliki prostor i veliki broj štandova pokazuje da čitalački ukus treba gajiti, da postoji interesovanje za knjige što je vrlo ohrabrujuća stvar i da kulturu čitanja moramo da reafirišemo i podstičemo kad god je to moguće i koliko je to moguće u svim sredinama", kazao je Vukosavljević.\nOcenio je da je ovaj 19. Salon knjiga u Pirotu dokaz da ova sredina brine o kulturi i da sa manje ili više napora organizuje manifestaciju kakvu nemaju ni mnogo veći gradovi.\n"Ovo je deo jedne vrlo dobre kulturne politike i zaista čestitam svima koji su ovo organizovali", rekao je ministar. Dodao je da podatak da lokalna samouprava u Pirotu izdvaja devet odsto gradskog budžeta za kulturu svrstava Pirot u sam vrh gradova u Srbiji.\n"To je takođe hvale vredna stvar. Mi moramo da stvaramo uslove u onim sredinama koje ulažu u kulturu i brinu o kulturi da stvaramo kao Ministarstvo, vlada i država uslove da se taj kulturni život još više razvija i da mi u pogledu propisa, zakona i drugih mera činimo sprovođenje takve kulturne politike lakšim i efikasnijim. Mi ćemo nastojati da gde god smo u prilici da pomognemo", rekao je Vukosavljević.\nTokom posete Pirotu, ministar je najpre imao sastanak sa gradonačelnikom Vladanom Vasićem, nakon čega je obišao sve ustanove kulture u Pirotu - Dom kulture, Narodno pozorište, Narodnu biblioteku, Istorijski arhiv i Muzej Ponišavlja.


Detektori špijunske opreme su uređaji koji precizno otkrivaju instaliranu špijunsku opremu u neposrednom okruženju. Brzo i nepogrešivo detektuju sve vrste špijunskih uređaja i softvera, praktični su za upotrebu i jednostavni za korišćenje. Po pravilu su malih dimenzija, tako da se mogu nositi sa sobom i koristiti kad god zatreba, kao na primer u hotelskim sobama, konferencijskim salama i vozilima.\nPrincip rada špijunskih detektora zasniva se na otkrivanju elektromagnetnih talasa koji emituju špijunski uređaji. Kada detektori uhvate signal špijunske opreme oglašavaju se zvučnom, svetlosnom ili vibrirajućom signalizacijom. Kretanjem ka uređaju signal se pojačava i time korisnika dovodi tačno do mete odnosno skrivene špijunske opreme.\nDetektori špijunske opreme nisu samo praktični uređaji za otkrivanje špijunske tehnologije, već imaju mnogo veću vrednost budući da svojim korisnicima obezbeđuju slobodu kretanja, govora i privatnosti. Zato nabavite detektore špijunske opreme i uživajte potpunu slobodnu u svom privatnom i poslovnom životu.


SEEbiz.eu / ME / Ne da(vi)mo Beograd: Smeniti Nebojšu Krstića zbog pretnji građanima koji protestuju zbog cene goriva\nNe da(vi)mo Beograd Nebojša Krstić gorivo blokada zbog visokih cena goriva Dušanov zakonik\nNe da(vi)mo Beograd: Smeniti Nebojšu Krstića zbog pretnji građanima koji protestuju zbog cene goriva\nDatum objave: 13.06.2018. - 20:34:44\nBEOGRAD - Inicijativa Ne da(vi)mo Beograd saopštila je danas da zahteva da član upravnog odbora Radio-televizije Srbije Nebojša Krstić bude smenjen sa te funkcije, kao i da se javni servis izvini građanima i ogradi od njegovih izjava u kojima on "preti nezadovoljnim gradjanima koji protestuju zbog cene goriva".\n"Najnoviji doprinos stvaranju atmosfere linča prema nezadovoljnim gradjanima, Nebojša Krstić ostvario je pozivom na fizičko sakaćenje demonstranata, pravdajući to Dušanovim zakonikom", navela je Inicijativa u saopštenju.\nInicijativa je upitala "kako se može govoriti da je RTS ispunio standarde uravnoteženog i nepristrasnog izveštavanja o problemima gradjana, ukoliko član UO te kuće poziva na nasilje prema onima koji nisu zadovoljni uslovima života".\nDodaju da je "Krstić ranije pretio aktivistima Ne davimo Beograd tražeći šamare za one koji ukazuju na kršenje zakona u slučaju rušenja u Hercegovačkoj".\nNebojša Krstić je juče na svom tviter nalogu napisao da pored njegovog teksta u listu Blic "Lukav plan" ide i poklon Dušanov zakonik.\n"Ko blokira most i brani prolazak drugijema, imaju mu se odseći uši, ako ponovi muda", naveo je Krstić i dodao "Dobri i mudri car Dušan Silni".


Bivši KFOR-ovac vratio odlikovanja: "NATO je zločinačka organizacija!"\n29-12-2014 18:44 Planeta Izdvojeno Svet\nPRAG - Bivši češki vojni lekar, veteran iz misija na Kosovu, u BiH i Avganistanu, zatražio je od češkog ministra odbrane da mu oduzme odlikovanja NATO jer se ne slaže s politikom Zapada prema Rusiji i jer se stidi što je služio "zločinačkoj organizaciji".\nNATO odlikovanje za službu u okviru KFOR misije (Foto: Vikipedija)\n"Impuls za taj korak je sadašnji politički razvoj", kazao je za današnju Mladu frontu Dnes potpukovnik Marek Obrtel, nekadašnji načelnik 11. češke poljske vojne bolnice u Avganistanu. "Služio sam uvek najbolje koliko je bilo u mojoj moći, jer smatram da takva služba ne može da se radi polovično. Ali već tada, posebno u vezi sa sukobom na Kosovu, počeo sam da sumnjam u to da je naš put ispravan", napisao je Obrtel u otvorenom pismu. Češki vojni lekar zatražio je da mu se oduzmu četiri medalje NATO koje su mu dodeljene za službu u inostranim mirovnim misijama, zato što se, kako je napisao, stidi što je služio "zločinačkoj organizaciji" koja na čelu sa SAD "nameće svoje interese svetu i izaziva oružane sukobe". Obrtel je smatra da SAD zbog toga što navodno ekonomski propadaju, žele da izazovu svetski rat s Rusijom i da za to zloupotrebe teritoriju Evrope. Češki potpukovnik je pohvalio je predsednike Rusije i Češke, Vladimira Putina i Miloša Zemana koji po njegovoj oceni nazivaju stvari pravim imenom i podseća Čehe da je Rusija deo Evrope. "U novom Hladnom ratu stojim na strani predsednika Putina", napisao je Obrtel. Ministarstvo odbrane Češke je poručilo Obrtelu da ne postoji propis po kom bi ono moglo da mu oduzme medalje, i da, ako želi da ih se odrekne, mora sam da ih vrati.\nPročitajte još:Vojska Srbije šalje vojnike na KiM da bi igrali fudbal sa KFOR-omGeneral KFOR-a: Svako jutro smo pronalazili ubijene Srbe!Mediji u SAD: Moskva vidi širenje NATO-a na bivše članice SSSR kao direktnu agresiju\nVUČIĆ: Albanci će možda stići do Smederevske Palanke


Humanitarnom akcijom „Osmeh“ obezbeđeno je 1.025 novogodišnjih paketića za decu iz materijalno ugroženih porodica. Završnica akcije priređena je 22. decembra u Gradskom pozorištu. Deda Mraz je u Kreativnom centru prvo obradovao novogodišnjim poklonima decu sa invaliditetom, potom su čak dva Deda Mraza u velikoj sali pozorišta darovala paketićima više od 390 mališana. Nakon podele paketića deca su imala priliku da besplatno uživaju i u čarima klizanja na gradskom trgu.\nHumanitarna akcija „Osmeh“, oko koje su se okupile lokalne organizacije i udruženja sa ciljem da obezbede novogodišnje poklone za decu iz socijalno ugroženih porodica na teritoriji opštine Bečej, inicirana je pre nekoliko godina, a posle kraće pauze, obnovljena je prošle godine i pretvorila se, moglo bi se reći, u stalnu kampanju sa željom da se deci, koja žive u lošim materijalnim uslovima, pomaže tokom cele godine. Nažalost, broj takve dece iz godine u godinu raste.\nHome Naše aktivnosti Hiljadu Osmeha


Vlada uvela prelevmane na uvoz mleka\nYou are here: Home ∼ 2015 ∼ June ∼ 03 ∼ Vlada uvela prelevmane na uvoz mleka\nPublished by Administrator on June 3, 2015\nMinistarka poljoprivrede Snežana Bogosavljević Bošković izjavila je danas da je Vlada Srbije donela odluku da uvede prelevmane na uvoz mleka i kiselomlečnih proizvoda kako bi zaštitila domaću proizvodnju od prekomernog uvoza.\nBEOGRAD – Ministarka poljoprivrede Snežana Bogosavljević Bošković izjavila je danas da je Vlada Srbije donela odluku da uvede prelevmane na uvoz mleka i kiselomlečnih proizvoda kako bi zaštitila domaću proizvodnju od prekomernog uvoza.\nOna je u izjavi Tanjugu precizirala da je prelevman za uvoz mleka od 10 do 20 dinara, dok je za kiselomlečne proizvode od 10 do 30 dinara.\n\_”Posle ozbiljinih višemesečnih i temeljnih analiza tržišta i položaja u kome se našao srpski mlekarski sektor, vlada je donela odluku da uvede prelevmane na mleko i kiselo mlečne proizvode. Ovo je privremena mera u kontekstu ostalih mera koje država preduzima u cilju rešavanja poremećaja na tržištu mlečnih proizvoda\_”, istakla je Bogosavljević Bošković i dodala da će prelevmani važiti do kraja godine.\nDržava na ovaj način, smatra Bogosavljević-Bošković, želi da koliko je to moguće zaštiti domaće proizvođače koji su u neravnopravnom položaju u odnosu na evropske farmere koji imaju daleko veća finansijska sredstva na raspolaganju.\nPotreba za uvođenjem prelevmana se javila zbog, istakla je, evidentnog poremećaja na tržištu mlečnih proizvoda, a kao primer je navela podatak da je u prvih pet meseci zabeležen veći uvoz ovih proizvoda za oko 3,5 puta u odnosu na isti period prošle godine.\nOna je rekla da Vlada Srbije ne želi ni na koji način da ugrozi dobre odnose sa EU u pogledu spoljnotrgovinske razmene čiji je obim u prošloj godini iznosio 1,9 milijardi evra, pri čemu je Srbija ostvarila suficit od 334 miliona evra.\n\_”Zato mi i dalje ostajemo čvrsto na evropskom kursu u poljoprivredi. Imaćemo intenzivne kontakte sa Briselom sa kojim zajedno analiziramo stanje na tržištu mlekarskih proizvoda u Srbiji i dogovaramo zaštitne mehanizme kada se radi o ovim proizvodima\_”, zaključila je Bogosavljević Bošković.


Cigarete poskupljuju do 20 dinara\nDuvanske kompanije koje posluju u Srbiji najavile su korekciju cena cigareta, pa će tako cigarete kompanije Japan tabako internacional JTI od sutra biti skuplje od 10 do 20 dinara po paklici.\nKako su u kompaniji JTI kazali, razlozi za poskupljenje cigareta su povećanje akcize, inflacija, slabljenje dinara i troškovi sirovina.\nCene je 20. jula povećala i duvanska kompanija Filip Moris operejšns, a poskupljenje je od 27. jula najavila i kompanija Britiš Ameriken tobako, koja ima fabriku u Vranju.\nU kompaniji Filip Moris, vlasnici niške fabrike duvana, kažu da su cene proizvoda povećali u rasponu od 10 do 20 dinara po paklici, jer dodadašnji nivo cene nije odražavao rast akcize u prethodnom periodu.\nU hrvatskoj duvanskoj kompanije TDR kazali da će cene cigareta na srpskom tržištu povećati od 1. avgusta i to od 15 do 20 dinara zbog povećanja akciza u Srbiji. Kako su precizirali, cene najjeftinijih proizvoda biće povećane 15, a skupljih 20 dinara po paklici.


RTCG - Radio Televizija Crne Gore - Nacionalni javni servis :: Društvo :: Neophodna izgradnja institucionalnog ambijenta\nJELIĆ PORUČILA 06. 09. 2019. 18:13 >> 18:15 0\nVisok udio neformalnog rada, kao karakteristika crnogorskog tržišta rada, naglašava potrebu izgradnje institucionalnog ambijenta koji će motivisati da se rad u neformalnom sektoru formalizuje, saopštila je državna sekretarka u Ministarstvu rada i socijalnog staranja, Vukica Jelić.\n"To posebno iz razloga što tržište rada Crne Gore karakteriše niska aktivnost radno sposobnog stanovništva, pa u tom smislu treba raditi na promjenama", rekla je Jelić u uvodnom obraćanju na TAIEX ekspertskoj misiji.\nOna je dodala i da su razvijene zemlje razvile različite mehanizme za suzbijanje sive ekonomije i rada na crno.\n"Za nas je veoma značajno da saznamo o kakvim je iskustvima riječ, kakva je efikasnost tih mjera i da nakon toga procijenimo da li su takva rješenja prihvatljiva za Crnu Goru", kazala je Jelić.\nOna je podsjetila i da je smanjenje neformalne zaposlenosti jedan od izazova sa kojima se suočava crnogorska ekonomija.\n"Neformalna zaposlenost predstavlja značajnu prepreku u funkcionisanju i razvoju tržišno orijentisanog privrednog sistema. Iako je rad u zoni neformalnog zapošljavanja za mnoga domaćinstva i dalje važan izvor prihoda za obezbjeđivanje egzistencije, negativne posljedice, kako po pojedince, tako i za društvo u cjelini, prevazilaze njene prednosti", ocijenila je Jelić.\nTAIEX ekspertska misija u vezi predstavljanja vaučer sistema kao mjere za smanjenje sive ekonomije, organizovana je u četvrtak i danas u prostorijama Ministarstva rada i socijalnog staranja.\n"Tema prezentacije je veoma bitna za sve imajući u vidu da je Vlada u vrhu svojih prioriteta definisala borbu protiv sive ekonomije i rada na crno. Za postizanje tog cilja preduzimaju se aktivnosti na više nivoa, a sistem se kontinuirano unapređuje kako normativno, tako i institucionalno, tehnički i administrativno", navodi se u saopštenju tog Vladinog resora.\nIz Ministarstva su kazali da su prvog dana misije predstavljeni vaučer sistemi, njihovi ciljevi i određene aktivnosti u domaćinstvu. Predstavljen je, kako su objasnili, vaučer kao instrument finansiranja, odnosno subvencija i interakcija između relevantnih aktera.\nPredstavnici Ministarstva su dodali da su drugog dana obrađena pitanja u vezi politike u odnosu između korisnika socijalne pomoći i usluga kada je riječ o vaučer sistemima, a takođe i organizacioni sistem vaučera.\nSpecifična pitanja su se odnosila na protok, odnosno kontrolu podataka za administraciju, prevare i inspekcije i mogućnosti reformi.\n"Možemo zaključiti da je ekspertska misija postigla svoj cilj: usvojena su dragocjena znanja i uspostavljena saradnja koja će biti od velikog značaja za ovu problematiku", navodi se u saopštenju.\nNa ekspertskoj misiji su učestvovali predstavnici ministarstava rada i socijalnog staranja i finansija, Socijalnog savjeta, Zavoda za zapošljavanje, Poreske i uprava carina i za inspekcijske poslove.


Oct 27, 2020 Branislav Kačar\nPosle teksta Niške Inicijative o stručnoj spremi i uspesima Većnika Kačara, na zvaničnom sajtu grada Niša, promenjeni su detalji sa njegovom stručnom spremom.\npromenjeno zvanje na sajtu garad Niša\nZvanje Većnika Kačara na sajtu grada suprotno dokumentaciji sa Fakulteta zaštite na radu\nSada više nije Diplomirani inženjer već je samo inženjer koji je nekada diplomirao. Ovo je samo jedan od primera menjanja objava posle tekstova sa našeg sajta ili društvenih mreža koje čitaju Nišlije. Puno puta do sada nalazili smo na primere gde neki klipovi ili tekstovi budu inicijator samo i jedino “damage control” priloga na niškim “informer televizijama”.\nPa tako se uradi prilog i klip o Romskom kulturnom centru, dan ili dva posle toga idu prilozi i gostovanja na svim televizijama o tome koliko je grad pomogao Rome i priče o enormnim uspesima u tom polju. Ako se izbaci klip o propadanju objekata u Tvrđavi koji su restaurirani, dan ili dva kasnije izlazi se sa prilozima o nekim projektima koji su u povoju i doneće poboljšanje u toj ili nekoj drugoj sličnoj oblasti. I tako primer do primera… Primera je mnogo, uvek su smešni i tužni u isto vreme.\n…ne znam kako će da reaguju kad narednih dana izbacimo tekst o lažiranoj dokumentaciji za konkurs za sport i prepravljanim bodovnim listama i drugim proneverama koje imamo istražene… Ali, pssst!!! Nemojte da im kažete…!\nHvala im što postoje (šta bi mi bez njih)


Salkić je STVARNO ovo rekao: Da bi Bošnjaci imali Bosnu moraju ovo uraditi | Cik Novosti\nPotpredsjednik bh. entiteta RS Ramiz Salkić danas se u Banjoj Luci sastao sa Margret Uebber, novoimenovanom ambasadoricom Savezne Republike Njemačke u Bosni i Hercegovini.\nPotpredsjednik je ambasadoricu upoznao sa problemima s kojima se suočavaju Bošnjaci u ovom bosanskohercegovačkom entitetu, s posebnim akcentom na nemogućnost zapošljavanja i probleme u obrazovanju.\n“Izvor i temelj sistemske diskriminacije Bošnjaka u ovom entitetu je ustavna neravnopravnost. Formalna, a ne suštinska implementacija odluke Ustavnog suda Bosne i Hercegovine o konstitutivnosti naroda, u Ustavu bh. entiteta RS je ojačala neravnopravan položaj Bošnjaka i Hrvata u ovom dijelu Bosne i Hercegovine”, navodi se u saopćenju.\nDodaje se da ovakav Ustav entiteta ne omogućava Bošnjacima da zaštite svoje interese i ostvare osnovna ljudska prava i slobode.\n“Procedura i način donošenja odluka u entitetu prema Ustavu favorizuju jedan – većinski narod. Takvu situaciju vješto koriste predstavnici srpskog naroda, kako bi putem institucija provodili diskriminaciju u zapošljavanju, obrazovanju, ali i u drugim oblicima prilikom pristupa javnim ustanovama i entitetskim institucijama. Ovo stanje se mora u budućnosti promijeniti na način da se odluke u zakonodavnim tijelima u oba entiteta donose na isti način, pod identičnim procedurama, ali i da izabrani predsjednici i potpredsjednici entiteta imaju iste nadležnosti u oba entiteta”, kazao je tokom sastanka potpredsjednik Salkić.


Klasteri Srbije: Potpisivanje memoranduma o saradnji - Vojvodina ICT Cluster\nKlasteri Srbije: Potpisivanje memoranduma o saradnji\nPeđa , 25. juna 2013.\n25. juna u prostorijama Medija centra u Beogradu potpisan je memorandum o saradnji šest najuspešniji klastera Srbije u sektorima tekstilne, automobilske i metalske industrije i sektoru informacionih tehnologija.\nPotpisivanje memoranduma u cilju formalizacije udruživanja predstavlja platformu za dalji razvoj i predstavljanje na inostranim tržištima uspehe kompanija koji su članice ovih klastera.\nDomaća proizvodnja opstaje i beleži rezultate, u tome sve značajniju ulogu ima i udruživanje privatnog sektora i obrazovnih institucija u klasterima. Od države se očekuje partnerski odnos, kako bi Srbija postala konkurentnija u globalnoj ekonomiji.\nKlasteri Srbije okupljaju preko 400 preduzeća, zapošljavaju više od 22.000 radnika, i imaju promet od oko milijardu evra godišnje od čega je skoro polovina izvoz.\nPutem video zapisa, prenosimo ovaj događaj u celosti:\nFotografije iz Medija centra sa održane press konferencije možete pogledati na Flickr-u.\nPrevious Post (p) Vojvođanski IKT klaster podržava sajam bezbednosti i informacione bezbednosti iSEC\nNext Post (n) Nemački parlament protiv patentiranja softvera: da li će i ostatak Evrope slediti ovaj primer?


Okvirna direktiva o vodama – Eko centar Drinum\nVesti / October 18, 2016 February 11, 2021\nVodeni ekosistemi se ubrajaju u ekosisteme koji su najviše promenjeni i ugroženi ljudskim aktivnostima.\nRastući pritisci na vodene resurse rezultirali su gubitkom i degradacijom staništa, smanjenjem biološke raznovrsnosti, i smanjenjem kvalitete i količine vode, što predstavlja opasnost za buduće generacije. Kao odgovor na rastuće pretnje kojima su vodeni ekosistemi izloženi, Evropska Unija razvila je Okvirnu direktivu o vodama 2000 godine. Okvirna direktiva o vodama Evropske unije (ODV) je ključni dokument u upravljanju vodama u Evropskoj uniji koji uspostavlja pravni okvir zaštite i poboljšanja statusa i biološke raznovrsnosti svih vodenih ekosistema i osigurava dugoročno održivo upravljanje vodnim resursima na području Evrope.\nPrema ovom dokumentu, zemlje članice i kandidati za EU, su obavezne da zaustave dalje uništavanje vodenih celina i povećaju i obnove stanje vodenih kao i kopnenih ekosistema i močvara, koje direktno zavise od vodenih ekosistema.\nCilj joj je postizanje “dobrog ekološkog i hemijskog stanja” svih površinskih voda\nKroz Direktivu se promoviše integralno upravljanje vodama, kao najefikasnija metoda održivog korištenja voda, jer zahteva koordinirano planiranje korišćenja kopna i voda u rečnom slivu, koji uključuje sve površinske (reke, jezera), prelazne (estuari), priobalne (do 1 morske milje od granica teritorijalnih voda) i podzemne vode.\nS obzirom da je ODV “okvirna”, naglasak je na uspostavljanju pravih uslova za obezbeđivanje uspešne i delotvorne zaštite vode na lokalnom nivou, kroz definisani zajednički pristup i zajedničke ciljeve. ODV daje okvire za osnovna načela održive politike upravljanja vodama u EU. Pri tome je svaka zemlja članica, dužna ugraditi ODV u nacionalno zakonodavstvo. Međutim, o mehanizmima i specifičnim merama potrebnim za postizanje “dobrog stanja” odlučuje svaka država članica EU pojedinačno. Primena ODV je složen i dugotrajan proces koji zahteva prekograničnu saradnju i saradnju različitih administrativnih sektora. Kako bi se olakšalo sprovođenje ODV razvijena je Zajednička strategija sprovođenja ODV (Water Framework Directive Common Implementation Strategy) čiji je cilj postizanje jednakog razumevanja ODV i njenih smernica u svim zemljama, razmena iskustava i znanja među zemljama članicama o sprovođenju nekih od zadataka ODV, kao i razvoj dokumenata o raznim tehničkim pitanjima koji će prikazati najbolju praksu za njihovo rešavanje.\nDOPRINOS OKVIRNE DIREKTIVE O VODAMA\n1. Kompletan pristup\nODV uvodi integrisani i koordinirani pristup upravljanju vodnim resursima u Evropi koji sagledava površinsku, podzemnu i morsku vodu i uzima u obzir povezanost nizvodnih I uzvodnih uticaja određenih aktivnosti, povezanost kvaliteta i količine vode, kao i namene okolnog zemljišta. Odluke koje se donose u području upravljanja vodama moraju biti koordinisane sa povezanim sektorima poput prostornog planiranja, poljoprivrede I zaštite prirode. Takođe, sve odluke koje se donose u drugim sektorima moraju uzeti u obzir ciljeve zaštite voda predviđene ODV.\n2. Delovanje na nivou sliva\nODV se temelji na konceptu upravljanja slivovima, pri čemu se orjentiše na prirodne hidrološke celine umesto na administrativne (državne) granice, i predstavlja potpuniji pristup upravljanju. Za implementaciju ODV sve zemlje članice dužne su identifikovati nacionalne i prekogranične slivove unutar svoje teritorije. Za svaki sliv određuju se tela nadležna za sprovođenje ODV, pri čemu je svaki sliv smešten u odgovarajuću teritorijalnu jedinicu, tzv. vodno (slivno) područje. Za svako slivno područje donosi se plan upravljanja, pri čemu se u slučaju prekograničnih slivova, njegovo sprovođenje međunarodno kordinira. Planovi upravljanja slivom uključuju analizu karakteristika sliva, analizu uticaja ljudskih aktivnosti na stanje voda u slivu, procenu uticaja postojećeg zakonodavstva i ekonomsku analizu korišćenja vode. Na osnovu prikupljenih informacija predlažu se mere, za celo slivno područje, koje imaju za cilj ispuniti zahteve ODV.\n3. Dvostruki pristup kontroli zagađenja\nODV donosi dvostruki pristup koji uključuje ograničenja emisija i obavezujuće standarde poboljšanja iÂ očuvanja kvaliteta. To znači da je, ukoliko u određenom slivnom području, uz poštovanje propisanih dozvoljenih granica ispuštanja pojedinih zagađivača u životnu sredinu, standardi kvaliteta vode nisu postignuti, potrebno je postaviti stroža ograničenja emisije zagađivača za to vodno područje.\n4. Standardizovani kriterijumi određivanja statusa voda\nDa bi se postigao osnovni cilj, potrebno je odrediti kriterijume i standardizovane protokole praćenja i procene ekološkog i hemijskoj statusa svih voda. Procena ekološkog statusa temelji se na biološkim, hidromorfološkim i fizičko-hemijskim parametrima. Hemijski status voda odnosi se na koncentraciju zagađivača i njihove koncentracije u skladu s dozvoljenim granicama emisija, prema standardima postavljenim u ODV, ali i drugim vezanim direktivama.\n5. Važnosti učestvovanja javnosti\nSve zainteresovane strane i javnost moraju biti uključene u procese implementacije ODV, odnosno u proces izrade i donošenja planova upravljanja slivom u njihovom području. Takođe, potrebno je aktivno učestvovanje zainteresovanih strana iÂ javnosti u proces sprovođenja plana. Time se osiguravaju transparentnost u procesima odlučivanja, pozitivni stavovi javnosti u vezi sprovođenja ODV iÂ usklađenost sa drugim postojećim EU ugovorima iÂ legislativama. Svaki korak izrade plana upravljanja slivom mora biti predstavljen javnosti, a sam plan upravljanja slivom mora u sebi da sadrži predviđene načine informisanja i konsultacije sa javnošću.\n6. Ekonomski pristup\nU okviru ODV voda se sagledava kao socijalno, ali i ekonomsko dobro. Kroz ODV se predlažu ekonomski principi i mere za postizanje specifičnih ciljeva zaštite životne sredine. Direktiva promoviše načelo “zagađivač plaća”. Ako se ostvare gore navedeni cilljevi, voda će biti boljeg kvaliteta i poboljšaće se njen ekološki “kapacitet nosivosti”. Zbog toga će biti manje potrebe za prečišćavanjem voda, pa će i troškovi biti manji. Takođe, trenutni manjak kvalitetne vode predstavlja trošak za poljoprivrednike i industriju, kao i pretnju ljudskom zdravlju. Sprovođenjem Direktive i njenog mehanizma plaćanja vode, trebalo i doći do poboljšanja u upravljanju vodom i održivim i pouzdanim snabdevanjem visoko kvalitetne vode na lokalnom nivou.\nAutori: Tijana Đurović, master analitičar zaštite životne sredine i Jovana Nikolovski, diplomirani analitičar zaštite životne sredine


RTS :: Japanski voz krenuo 25 sekundi ranije, ponovo!\nZanimljivosti Japanski voz krenuo 25 sekundi ranije, ponovo!\nJapanski voz krenuo 25 sekundi ranije, ponovo!\nčetvrtak, 17. maj 2018, 14:16 -> 15:45\nJapanska železnica izvinila se zato što je jedan od njihovih vozova krenuo sa stanice 25 sekundi ranije, što je drugi takav slučaj u proteklih nekoliko meseci.\nKompanija je saopštila da je „neoprostiva velika neprijatnost koju su pretrpeli putnici“. Ovo je drugi primer odstupanja od vremena vožnje i preranog kretanja sa stanice – 20. novembra voz je krenuo 20 sekundi ranije.\nPrema japanskim medijima, mašinovođa je pogrešio misleći da treba da krene sa stanice „Notogava“ u sedam časova i 11 minuta, umesto minut kasnije.\nNakon zatvaranja vrata minut ranije, mašinovođa je uvideo svoju grešku i mogao je da je spreči. Ipak, kada je video da nema putnika na peronu, odlučio je da krene – napuštajući stanicu 25 sekundi ranije.\nPošto japanski vozovi imaju reputaciju izuzetne tačnosti, ispostavilo se da je zaista bilo ljudi koji su čekali da se ukrcaju.\nOstavljeni na peronu, žalili su se operateru, a zvanično izvinjenje je ubrzo usledilo.\n(subota, 19. maj 2018, 04:05)\n(petak, 18. maj 2018, 20:04)\n(petak, 18. maj 2018, 15:45)\n(petak, 18. maj 2018, 11:49)\n(petak, 18. maj 2018, 11:23)\n(petak, 18. maj 2018, 11:12)\n(petak, 18. maj 2018, 11:05)\nNenad Ristic [neregistrovani]\n(petak, 18. maj 2018, 11:04)\n(petak, 18. maj 2018, 10:49)\nDragan Beric [neregistrovani]\n(petak, 18. maj 2018, 10:19)\n1 CIA preko oglasa traži „prvu liniju odbrane nacije“\n2 Prva žena popela se na svetu planinu u Indiji\n3 Fotografisanje ispod suknje krivično delo, još da odobri kraljica\n4 Sedmica na Lotou stiže u prave ruke\n5 Trećina splitske borove šume biće posečena


Branislav Jovanović : Južne vesti\nReagovaći na vest da će se đaci isturenog odeljenja Osnovne škole “Vojislav Ilić Mlađi” u niškom selu Leskovik tokom zime privremeno preseliti u prostorije nekadašnjeg Doma kulture u tom mestu jer je škola ruinirana, odbornik koalicije “Niš, moj grad” Branislav Jovanović kaže da je frapantno da Niš nema para da izgradi školu u selu na par kilometara od grada, a ima da gradi jeftine stanove i za tajkune.\nOdbornik Jovanović: Nekompetentni kadrovi i fontana sa radnim vremenom realnost Niša\n18:37, 13. 7. 2021.\nOdbornik koalicije “Niš, moj grad” Branislav Jovanović smatra da korupcija i kriminal haraju gradom od 2013. godine, a da su na rukovodećim položajima godinama nekompetentni ljudi koji ne mogu da reše nijedan gorući problem, već Niš guraju u sve težu situaciju.\nDa je poskupljenje odvoza smeća, a sada i vode za blizu 20 odsto posledica loše organizacije u radu vlasti i javno komunalnih preduzeća, smatra odbornik koalicije "Niš moj grad" Branislav Jovanović, te ističe da se svi propusti gradske vlasti prebacuju na "leđa" građana.\nJovanović: Uništeni tereni nikoga ne brinu\n09:01, 6. 5. 2021.\nOdbornik Koalicije "Niš, moj grad" Branislav Jovanović kritikuje neodržavane sportske terene sa veštačkom travom i poručuje nadležnima u gradu da samo ulaganjem u sportsku infrastrukturu mogu da pomognu mladima da žive zdravo i klone se poroka.\n18:50, 16. 1. 2021.\nPovodom treće posede ministra policije Aleksandra Vulina Nišu, a nakon saobraćajne nesreće na Bulevaru Medijana, odbornik koalicije "Niš moj grad" Branislav Jovanović smatra da su, kako kaže, gospoda Beograđani preterali, te poziva da se zakaže hitna sednica Skupštine Grada i stavi van snage Strategija o bezbednosti saobraćaja. Umesto strategije, ističe da čelnici Grada obezbede "crne tačke", a zbog pogibije dvojice pešaka traži i njihovu odgovornost.\nJovanović podnosi prijave protiv svih koji su ga hapsili, najviše krivi lokalnu vlast\n17:13, 18. 12. 2020.\nApelacioni sud u Nišu je, kako kaže odbornik Branislav Jovanović, potvrdio da je on bio bespravno hapšen i obavezao Ministarstvo pravde da mu isplati novac za nanetu štetu. Isto je i za ostale koji su hapšeni u ovom procesu, a Jovanović kaže da će sada on podneti krivičnu prijavu protiv “organizovane grupe koja je osmislila i realizovala ova hapšenja”.


Budžovi: Gazimestan treba da bude spomenik kulturnog nasleđa tzv. Kosova - MediaSfera\nIstoričar iz Prištine Jusuf Budžovi smatra da tzv. Kosovo mora da preuzme memorijalni kompleks Gazimestan i proglasi ga za spomenik kulturno-istorijskog nasleđa Kosova.\nBudžovi je u objavi na Fejsbuku napisao da to znači redefinisanje spomen obeležja sa istorijskog i kulturnog gledišta i uklanjanje sadašnjeg spomenika na Gazimestanu, posvećen čuvenoj bici između Srba i Turaka na Kosovu polju 1389. godine.\nOn, takođe, smatra da Priština mora da zaustavi, kako je naveo, srpska crkvena „hodočašća“ na Kosovu, posebno ona koja se odnose na Vidovdan, 28. jun, kada se odigrala Kosovska bitka. Budžovi ističe da mora da se redefiniše spomenik podignut na Gazimestanu u skladu sa, kako navodi, „istorijskom istinom izvan srpske hegemone ikonografije“.\nTo, prema njegovom mišljenju, znači raspisivanje međunarodnog konkursa za podizanje spomen obeležja koje odražava ulogu, kako je rekao, „dardanskog faktora u srednjem veku“.\nBudžovi smatra da proslava godišnjice Kosovske bitke u skladu sa, kako kaže, „hegemonim konceptom Beograda, koji nije ništa drugo do šovinistička orgija“, mora da se završi iz dva razloga.\nPrvi je, prema njegovom stavu, zaštita suvereniteta i državnog integriteta tzv. Kosova od, kako navodi, „vandalske agresije koja se ponavlja svakog juna“, a drugi to što Kosovska bitka, smatra on, ne sme biti interpretirana u okviru „velikosrpske istoriografije“ kao srpska bitka protiv Osmanlija, jer u to vreme, tvrdi Budžovi, „nije postojala ni Srbija ni srednjovekovna srpska država“.\nTagoviGazimestan Jusuf Budžovi Kosovo Kosovo i Metohija spomenik Vidovdan


OSM Televizija - Tegeltija: Uskoro konkurs za glavnog tužioca BiH\nTegeltija: Uskoro konkurs za glavnog tužioca BiH\nKonkurs za izbor zamjenika glavnog tužioca Tužilaštva BiH biće ponovljen, dok će konkurs za izbor glavnog tužioca BiH biti raspisan, odlučeno je današnjoj na sjednici Visokog sudskog i tužilačkog savjeta BiH.\nPredsjednik VSTS-a Milan Tegeltija rekao je da se na konkrus za zamjenika glavnog tužioca prijavilo deset kandidata, te da su svi iz Tužilaštva BiH.\nTegeltija ističe da su prijavljeni kandidati nisu eliminisani, ali da bi ponovljeni konkrus dao mogućnosti i drugim tužiocima da budu izabrani. Najavio je da, prema redovnoj proceduri, slijedi raspisivanje konkrusa za poziciju glavnog tužioca BiH koji će ići uporedo sa izborom njegovog zamjenika.\nJoš iz iste kategorije: « Lokalizovan požar u Sarajevu Krišto: U radu PS BiH dominiraju negativna energija i nepovjerenje »


SNP: Rekonstruisati Vladu u kojoj bi ušli političari iz vladajuće većine i preuzeli odgovornost | Kodex.ME\n"Vremena za gubljenje više nema"\nPoslednji izvještaj Evropske komisije za Crnu Goru ukazao je na najveće slabosti sa kojima se naša država već duže vrijeme suočava na putu ka EU. Nedovoljni rezultati u oblasti pravosuđa, vladavine prava, slobode medija i izražavanja, ograničen ili gotovo nepostojeći politički dijalog između vlasti i opozicije, su glavni problemi na koje je EK u svom izvještaju skrenula pažnju Crnoj Gori, saopšteno je danas iz Socijalističke narodne partije.\n21. 10. 2021 - 12:20 Autor: M. B.\nVeć duže vrijeme kako navode ukazuju da je stanje u oblasti pravosuđa neodrživo, te da odugovlačenje sa izborom Tužilačkog savjeta predstavlja veliki kamen spoticanja na našem integracionom putu.\nPodsjetili su da su u SNP dali punu podršku da se TS izabere i da je odugovlačenje stvorilo niz ozbiljnih problema, za šta bi trebalo da snose odgovornost svi koji su zaustavili njegov izbor, te su pozvali da se zakaže hitna sjednica na kojoj će biti izabran Tužilački savjet.\n"Takođe, mnogo puta smo sugerisali da nepostizanje rezultata u oblasti slobode medija, a naročito nerješavanje napada na novinare, posebno na Duška Jovanovića i Oliveru Lakić, blokira napredak u procesu pristupanja Crne Gore EU. Nerješavanje ovih slučajeva ne doprinosi slobodi medija i dok se oni ne riješe ne možemo smatrati da su nadležni organi krenuli u obračun sa kriminalom i da žele da rade u pravcu dobrobiti društva i države. Naprotiv, to govori da su pojedine institucije i dalje pod uticajem bivših političkih vlasti i kriminalnih struktura, i tražimo da se hitno krene u rješavanje ovih slučajeva za koje narod kaže da su lako rješivi, ako se želi i smije", izričiti su iz SNP-a.\nDodaju da jasna poruka evropskog komesara Olivera Varheljija da Crna Gora neće zatvoriti nijedno poglavlje dok ne ispuni kriterijume iz oblasti vladavine prava upućuje da svi akteri društveno-političkog života moraju dati maksimalan doprinos kako bi se napravili vidljivi pomaci u ovom segmentu.\n"SNP CG je više puta upozoravala da slaba ekspertska Vlada, koja ne uživa povjerenje većine poslanika vlasti, ne može isporučiti mjerljive rezultate u ključnim oblastima. Zato je važno da što prije izvršimo rekonstrukciju Vlade, u koju bi ušli kadrovi partija vladajuće većine, i koja bi, ovako ojačana, dobila potrebnu snagu da sprovede reforme neophodne na našem EU putu", kazali su iz SNP-a.\nEK je poručuju skrenula pažnju i na duboku polarizaciju između vlasti i opozicije u Crnoj Gori, što je problem koji se mora rješavati ili makar ublažiti kako bi se sprovela neophodna imenovanja u tužilačkom i pravosudnom sistemu.\nOdgovornost je pojašnjavaju i na vlasti i na opoziciji da daju doprinos na tom putu, a u interesu države i građana.\nU tom smislu, posebno je velika odgovornost opozicije koja je u prethodnom periodu stvorila ogromne podjele na svim nivoima, koje i dalje opstaju.\n"Dakle, mnogo je posla pred nama, a vremena za gubljenje više nema. Crna Gora ulazi u desetu godinu pregovaranja sa EU, a od blokada i uzaludnog čekanja su umorni i naši građani, ali i partneri iz EU. Potrebno je zasući rukave i u što kraćem roku sprovesti potrebne reforme kako bismo ispunili obećanje koje već godinama dajemo građanima – poboljšanje životnog standarda i ulazak u porodicu razvijenih evropskih država", zaključuje se u saopštenju SNP-a.


Evropske destinacije koje su hit ovog leta - Lux Life luksuzni portal: Moda, Stil, Trendovi, Kolekcije 2019/2020...\nSvi putnici namernici iz čitavog sveta Evropu posmatraju kao egoztični deo sveta, koji će vam ponuditi sve ono moguće i nemoguće, stvari o kojima ste maštali i sve ono o čemu nikada niste sanjali. Od toplih krajeva pa sve do zimskih lokacija okovanih snegom, Evropa je puna lepote koja se ne može nikako reprodukovati, veštački proizvesti ili imitirati.\nU Evropi možete piti kafu poput ljubitelja mode, možete biti pravi kosmopolita, možete sebi podariti ulogu kritičara hrane, umetnosti ili vernog poštovaoca istorije, muzeja, nasleđa i tradicije. Svaka evropska zemlja ima svoj šmek, nešto sasvim posebno, što nijedna druga nema.\nItalija, Francuska, Španija, Nemačka… sve su to lokacije koje uvek vredi videti, ma koliko drugi govorili da su one izvikane. Pogled na Ajfelov toranj i sa njega uvek će biti oličenje romantike, baš kao i vožnja gondolom u Veneciji. Uživanje u najboljoj hrani dočekaće vas u Italiji i Španiji, dok će vam Nemačka ponuditi toliko vrsta piva, da ne možete ni da zamislite.\nSvaka zemlja je posebna, neguje svoju kulturu, tradicije i običaje. Mi smo ovoga puta odlučili da vam predstavimo osam lokaliteta koji bi trebalo da se našu na vašoj listi želja ove tople sezone, pri čemu je svaka tu sa punim pravom, ponosna na ono što nudi i na ljude koji u njoj žive.\nPROČITAJTE SLEDEĆI TEKST: Grčko ostrvo za koje možda niste čuli


Bugarski ekspert uporedio napetost između Rusije i Poljske sa trećim svetskim ratom - Sputnjik Srbija\n18:19 30.12.2019 Preuzmite kraći link\nTreba imati u vidu da je to šta se dešava između Poljske i Rusije — treći svetski rat. Rat je hibridni, koji je u toku u svetu. Treba imati u vidu da je Poljska glavna antiruska oštrica koja je usmerena protiv nacionalne bezbednosti Rusije. To su najozbiljniji, patološki rusofobi, za šta, naravno, postoje istorijski razlozi“, kaže Čukov.\nEkspert se složio sa mišljenjem Poljaka koji su pozvali svoje sunarodnike da ne izvode ishitrene zaključne o razlozima za izjavu Putina.\n„Pratim poljske medije i razumniji Poljaci govore da ne treba žuriti sa oštrom reakcijom, jer objašnjenje poljskog premijera da je izjava Putina reakcija na obustavljanje ’Severnog toka 2‘ i zabranu ruskih sportista da učestvuju na Olimpijskim igrama — za mene zvuči smehotresno“, izjavio je on.\nU toj situaciji snažan argument ruske strane je da ona može podnositi dokumenta.\n„O tome je govorila i predsednica Saveta Federacije Valentina Matvijenko“, izjavio je ekspert, naglasivši da nema nameru da se stavlja ni na čiju stranu u sporu Moskve i Varšave.\n„Nećemo zaboraviti da su za vreme Drugog svetskog rata Rusi faktički uzeli arhivu skoro čitave Evrope, gde su oni boravili, uključujući i ogromnu masonsku arhivu zapadne Evrope — u Nemačkoj, u Austriji i tako dalje. Međutim, Rusi su uzeli i arhivu poljske obaveštajne službe. Eksperti znaju da u arhivi obaveštajne službe postoje tako delikatne tajne koje su sačuvane samo u dokumentima. Poljaci se plaše da će to polako da izlazi na površinu“, izjavio je Čukov.\nVladimir Putin je ranije nazvao „nitkovom i antisemitskom svinjom“ ambasadora Poljske u Nemačkoj Jozefa Lipskog, koji je podržavao Hitlera i njegovu ideju o isterivanju poljskih Jevreja u Afriku, radi „izumiranja i uništenja“.


Kolumne: RIK poništio izbore na još šest biračkih mesta\nRIK poništio izbore na još šest biračkih mesta\nRepublička izborna komisija je tokom prepodnevnog dela sednice, odlučila da se ponište izbori za predsednika Srbije na šest biračkih mesta u Kraljevu, Pančevu, Vršcu, Vrbasu, Topoli i beogradskoj opštini Zvezdara.\nIzbori će biti ponovljeni na biračkom mestu 10. u Kraljevu, gde je utvrđen veći broj glasačkih listića u glasačkoj kutiji od broja birača koji su upisani u Izvod iz biračkog spiska za to biračko mesto.\nGrađani će ponovo glasati i na biračkim mestima 11. u Pančevu i 48. u Vršcu, gde je utvrđeno da je broj glasačkih listića u glasačkoj kutiji veći od broja birača koji su glasali.\nIzbori će biti ponovljeni i na biračkom mestu 5. u Vrbasu, jer je jedan glasač ubacio dva glasačka listića u kutiju, na biračkom mestu 18. u Topoli, jer je predsednik biračkog odbora dopisao u Izvod iz biračkog spiska "najmanje jednog birača", kao i na biračkom mestu 77. u beogradskoj opštini Zvezdara, jer je u Zapisnik o primopredaji uneto da je primljeno 100 glasačkih listića manje nego što je broj birača u Izvodu iz biračkog spiska.\nRepublička izborna komisija je tokom prepodneva, do pauze, razmotrila 37, od 44 prigovora koji su na dnevnom redu današnje sednice, i odbila 31 prigovor kao neosnovan.\nPodnosioci prigovora koji su odbijeni između ostalog su navodili da su na nekim biračkim mestima građani glasali bez ličnih isprava, zapisnici sa nekih biračkih mesta su predati nepotpuni, a na pojedinim biračkim mestima su "grupe osoba sugerisale biračima koji broj da zaokruže na glasačkom listiću".\nNa biračkom mestu broj 20, u opštini Kuršumlija, "dva člana biračkog odbora, u vidno alkoholisanom stanju, uticala su na slobodnu volju birača, sugerišući im za koga da glasaju, odnosno koji broj na glasačkom listiću da zaokruže".\nNa biračkom mestu 163. u Novom Sadu, "u prostoriji u kojoj se glasa, bila je postavljena kamera koja je snimala birače kako glasaju", a isključena je oko 13:00 časova.


Počinje podrobno upoznavanje sa pravnom tekovinom EU : Inkluzija\nPočinje podrobno upoznavanje sa pravnom tekovinom EU\nEvropska komisija 25. i 26. septembra srpskog ministra pravde Nikolu Selakovića i glavnog pregovarača Tanju Miščević podrobno će upoznati s pravnom tekovinom, zakonima i propisima Evropske unije u pravosuđu i osnovnim pravima, što je prvi korak ka očekivanom početku pregovora o članstvu EU – Srbija. EU je odlučila da ubuduće sve pregovore o članstvu počinje ključnim poglavljima 23 i 24, koja se tiču pravosuđa i osnovnih prava, kao i vladavine zakona, što je već učinjeno u pregovorima s Crnom Gorom.\nVisoki zvaničnici i stručnjaci u srpskoj delegaciji će time, zajedno s Evropskom komisijom, krenuti u dubinsku analizu – “skrining” (screening) usaglašenosti srpskih zakona sa pravom i odredbama Evropske unije za svako poglavlje budućih pregovora o ulasku Srbije u redove EU.\nMinistar Selaković, glavni pregovarač Tanja Miščević i srpski stručni tim će najpre dobiti temeljit uvid i tumačenja o tome šta srpsku stranu očekuje u poglavlju 23 pregovora s EU, a to su pravosuđe i osnovna prava građana Evropske unije.\nEvropska unija je odlučila da ubuduće sve pregovore o članstvu počinje ključnim poglavljima pravosuđa i osnovnih prava, kao i vladavine zakona, što je već učinjeno u pokrenutim pregovorima s Crnom Gorom.\nTome se daje najveći značaj i celokupni pregovori o članstvu ne mogu biti okončani, ako se ova dva poglavlja ne završe uspešno.\nTim Evropske komisije predvodi šefica “Jedinice za Srbiju” Mirjam Feran, a početkom decembra će srpska strana biti pozvana da Evropskoj komisiji podnese iscrpan izveštaj o tome u kolikoj meri je Srbija spremna za pregovore o poglavlju 23 o pravosuđu i osnovnim pravima. Na osnovu toga će EK sačiniti sveobuhvatnu analizu za Savet ministara EU.\nUz usvajanje “okvira za pregovore” koji upravo razmatraju vlade zemalja EU, i rezultata “skrininga”, Savet ministara i lideri EU -Evropski savet, trebalo bi da daju konačno “zeleno svetlo” za početak pregovora sa Srbijom najkasnije u januaru iduće godine.\nSrpska strana će dobiti tumačenja o pravnoj tekovini EU kad je reč o delotvornom pravosudnom sistemu, nezavisnosti i nepristrasnosti sudstva, borbi protiv korupcije i organizovanog kriminala, reformama pravosuđa u zemljama EU.\nKad su u pitanju osnovna prava, stručnjaci u EK će ukazati na konvencije Saveta Evrope i drugih međunarodnih tela, koje su ugrađene u zakonodavstvo EU.\nTakoje će obrazložiti odredbe temeljnog akta EU, Ugovora iz Lisabona, i stavke koje se tiču građanskih prava i sloboda, bezbednosti, kao i, pored ostalog, manjinskih i kulturnih prava, suzbijanja rasizma i netrpeljivosti prema strancima.\nTo uključuje i pravo da se glasa i bude kandidat na izborima za Evropski parlament, pravo slobodnog kretanja i boravka u svim zemljama EU, kao i pravo da se glasa na opštinskim izborima tamo gde građanin neke članice EU ima boravak.\nIzvor: Dragan Blagojević, dopisnik agencije Beta, preuzeto sa www.euractiv.rs\nObjavljena publikacija „Lokalizacija evropskih integracija: Indikatori predškolskog vaspitanja i obrazovanja na lokalnom nivou”\nCentar za socijalnu politiku objavio je publikaciju „Lokalizacija evropskih integracija: Indikatori predškolskog vaspitanja i obrazovanja…\nEU4FairWork: Evropska komisija pokrenula kampanju protiv rada na crno\nEvropska komisija pokrenula je prvu evropsku kampanju kojom se podstiče legalno zapošljavanje. Ona će se…\nPredstavljena EU Strategija za rodnu ravnopravnost 2020-2025\nEvropska komisija je 5. marta predstavila Strategiju za rodnu ravnopravnost za period 2020-2025. godine. Iako…\nU susret državnoj maturi – održana radionica razmene međunarodnih iskustava\nRadionicom „Razmena međunarodnih iskustava“ u hotelu „Metropol“ u Beogradu, Projekat državne mature nastavio je pripreme…


Haos u Podgorici i Budvi! Doneo Crnoj Gori srebro, pa dočekan uz SRPSKE ZASTAVE i pesmu – Navijaci Srbija\nNiko, sad si neko! Još jedan Vilijams debitovao za Bilbao, za tatu koji je prešao Saharu bosonog (VIDEO)\nZvezda bila milostiva na Stankovićevom jubileju: Šapčani kao deca u kavezu sa lavovima! (VIDEO)\nMLS: Izgnanici kreću protiv Drvoseča\nKako je Real za četiri dana ostao bez 15.000.000 evra\nAnderleht iskalio bes na Varegemu (VIDEO)\nHome > Borilački > Haos u Podgorici i Budvi! Doneo Crnoj Gori srebro, pa dočekan uz SRPSKE ZASTAVE i pesmu\nHaos u Podgorici i Budvi! Doneo Crnoj Gori srebro, pa dočekan uz SRPSKE ZASTAVE i pesmu\nOvaj 21-godišnji Budvanin se vratio u Crnu Goru sa srebrom oko vrata nakon poraza u finalu Svetskog prvenstva za mlade u Poljskoj, u kategoriji 81 kilogram.\nU velikom finalu, njega je savladao ruski takmičar Vasilij Kaverin, odlukom sudija 4-1, ali 18-godišnji bokser zbog svega prikazanog na šampionatu, nema za čim da žali.\nZbog toga su mu navijači u domovini priredili doček, prvo na aerodromu u Podgorici, a onda i rodnom gradu. Okupljeni građani pevali su mu pesme uz transparente „Petre, ti si ponos Njegoševe Crne Gore“, a scena je bila preplavljena srpskim trobojkama.\nTo je bio samo uvod u ono što ga je dočekalo u Budvi, gde se okupilo na stotinu navijača koji su pevali rodoljubive pesme poput „Veseli se srpski rode do slobode“, a Petar je sve vreme bio ogrnut srpskom zastavom.\nU međuvremenu, Liješeviću je na velikom uspehu čestitao premijer Crne Gore, Zdravko Krivokapić.\nMeđutim, sve ono što se dešavalao na dočeku, nije se dopalo jednom delu crnogorske javnosti. Tako, podgoričke „Vijesti“ na naslovnoj strani donose priču “Petar je šampion, a ovako se šampion ne dočekuje“, u kojoj se konstatuje da je sve više ličino na politički miting, nego doček sportiste.\nDodaje se i da je brojne neprijatnosti doživeo novinar Radio-televizije Crne Gore, Nebojša Šofranac, kojeg su ljudi iz mase, navodno, nazivali ustašom, a prema njemu su bili izuzetno negativno i neprijatno nastrojeni.\nPomenuti izvor tvrdi da su se uz to masovno kršile mere protiv koronavirusa, ali je na kraju ipak čestitao svom borcu na uspehu.\nInače, Petar je veliku pažnju privukao samim pojavljivanjem na predstavljanju takmičara u Poljskoj, kada je uz zvaničnu opremu crnogorske reprezenentacije, na licu imao masku s zastavom Kraljevine Crne Gore, sa srpskom trobojkom i belim orlom. Zbog iste ove maske, sinoć je takođe kritikovan.\nPodsetimo, Liješević je prošle godine na Evropskom prvenstvu za mlade u kategoriji do 81 kilogram osvojio zlatnu medalju i time potvrdio da veliki talenat.\nVideo: Sudar glava bokserki\nTagged Petar Liješević\nParatići: Ako uđemo u LŠ, Pirlo ostaje\nDarko Stošić brutalno nokautirao „MMA zver“ i ostao i sam u čudu! /VIDEO/\nNestvarni pogodak Dušana Vlahovića\nSubota u Seriji A: Milan čuva drugo mesto u Parmi, Vanja na golu, Specija pred najvećim uspehom u klupskoj istoriji\nMišo Dubljanić, čovek koji je izbacio Rad iz lige: Samo sam pošteno radio svoj posao


Vučićev šangajski manevar | Talas.rs\nVeć skoro dve nedelje u javnosti traje debata o tome zašto je Univerzitet u Beogradu(BU) pao na Šangajskoj listi, koja važi za najpopularniju rang listu svih svetskih univerziteta. Plagijati, mala ulaganja u nauku, loš sistem podsticaja za zaposlene na fakultetima nabrajani su kao potencijali uzroci lošijeg kotiranja našeg Univerziteta, a deo opozicije je za ovakvo stanje direktno okrivio vlast.\nZbog burne reakcije javnosti predsednik Vučić, zajedno sa ministrom prosvete, odlučio je da preduzme neophodne mere kako bi Univerzitet u Beogradu popravio svoj plasman na ovoj listi, a prvi korak je bio sastanak sa profesorom Stojanom Radenovićem, koji je sa našeg univerziteta prešao na Univerzitet kralja Sauda u Saudijskoj Arabiji. U planu je i posebna “budžetska linija“, koju bi Univerzitete mogao da koristi radi boljeg rangiranja na ovoj listi. Ipak, upitno je koliko su svi ovi napori utemeljeni istinskom brigom za napredak visokog obrazovanja u Srbiji.\nRadenović je razlog za prošli uspeh Univerziteta u Beogradu\nVažan faktor pri konačnom rangiranju bilo kog univerziteta na Šangajskoj listi jeste broj visoko citiranih istraživača, a listu ovih istraživača svake godine objavljuje kompanija “Tomson Rojters”. Pozicija Univerziteta u Beogradu na ovoj listi se drastično popravila isključivo zbog Stojana Radenovića i Zorana Kadelburga, koji su se pre nekoliko godina našli na listi najcitiranijih matematičara na svetu.\nMeđutim, kao što je razlog za dobar plasman na ovoj listi bio rezultat individualnog uspeha dvojice naučnika, tako je i pad Univerziteta u Beogradu direktno povezan sa njima. Profesor Kadelburg više nije na ovoj listi, a Stojan Radenović je otišao sa BU, što znači da se njegovi naučni radovi više ne računaju kao rezultat Univerziteta u Beogradu.\nTokom sastanka sa predsednikom Vučićem on je istakao da je prihvatio ponudu stranog univerziteta kako bi rešio „stambeno pitanje ćerkama“. Ukoliko se u obzir uzme ogromna količina novca koju Saudijska Arabija izdvaja za obrazovanje odluka profesora Radenovića nije iracionalna. Akademici u Saudijskoj Arabiji su među najbolje plaćenima na svetu, a prosečna mesečna plata iznosila je preko 5,600 evra 2018. godine. Ova zemlja je jedna od omiljenih destinacija za strane akademike, a značajan je i podatak da je 2014. godine vlast odvojila preko 18 milijardi evra za razvoj obrazovanja i nauke. Upravo zbog velikog broja stranih akademika koji se nalaze na saudijskim univerzitetima, oni su uspeli da drastično poprave svoj položaj na Šangajskoj listi, a po sličnom principu su napredovali i azijski univerziteti.\nSve ovo govori o ograničenim dometima ove liste i o naporima univerziteta, sa mnogo većim budžetom od onog u Beogradu, da „pobede sistem“, sve zarad međunarodnog prestiža i boljeg pozicioniranja na listi čiji su kriterijumi i indikatori arbitrarno određeni.\nSramno što Vučić pred kamerama planira da „poboljša“ rang univerziteta\nSusret između Vučića i profesora Radenovića bio je tipičan marketinški trik, ali se tokom ovog sastanka dogodilo nešto dosta ozbiljnije. Kada je profesor Radenović pokušao da ukaže da je veliki novac koji se nudi akademicima da promene univerzitet pod kojim potpisuju svoje radove, predsednik Vučić je odgovorio da to nije veliki novac za državu, i da treba da se napravi poseban deo u budžetu koji će biti namenjen za ove svrhe. Vučić je dodao da bi se time finansiralo plaćanje radova ljudi iz inostranstva koji bi želeli da potpisuju radove za Univerzitet u Beogradu.\nAloooo, Ustavni Sud, jel ovo nije direktno krśenje ustavnih nadležnosti Predesnika Republike , gde ON lično naređuje članovima Vlade Srbije śta će i kako će da stave u budzet!\nAlo ljudi pred TV kamerama krśi direktno Ustav!\n— Stevanovic Vladimir (@VladimirStev) August 24, 2019\nOvakav predlog je problematičan na više nivoa, prvenstveno zato što je predsednik javno priznao da planira da na veštački način poboljša plasman našeg univerziteta. Bez obzira na to što je ovo taktika koju koriste pojedini univerziteti na svetu, sramotno je ukoliko predsednik jedne države javno planira da poboljša rang srpskog univerziteta na ovaj način.\nProblematičnije od ovoga jeste to što fond kojim bi se plaćali ljudi iz inostranstva da potpisuju radove za BU ne bi učinio ništa za istinsko poboljšanje visokog obrazovanja u Srbiji. Kakvu korist studenti imaju od činjenice da će neki inostrani naučnik potpisati da radi za BU, a da nikada neće kročiti na ovaj univerzitet, nikada neće imati kontakt sa studentima niti sa drugim istraživačima? Umesto da nadležni zaista strateški promišljaju reforme i investicije u BU, predsednik Vučić je izabrao lakši izlaz, u kom će privući nekoliko stranih akademika u potrazi za novcem, dok će istinski napredak ovog univerziteta biti ostavljen za buduća vremena. Jasna je motivacija iza ovakve ideje – bolji plasman na Šangajskoj listi znači i koji politički poen više za vladajuću koaliciju, ali je ovo jedan od najsramotnijih načina da se investira u obrazovanje.\nPoslednja skandalozna stvar u vezi sa čitavim ovim sastankom jeste prisustvo Siniše Malog, ministra finansija, koji je po velikom broju stručnjaka plagirao deo svog doktorata. Ukoliko je predsedniku Vučiću zaista stalo da spreči akademike da odlaze iz zemlje i prihvataju ponude za posao drugih univerziteta, ta poruka se poništava time što je čovek koji je prekršio svaki akademski kodeks ministar u vladi.\nEvo izveštaja komisije FONa Siniše Malog. https://t.co/xvflBDDa6I Znači deco prepisujte do mile volje – tako vam kaže komisija FONa.\n— karapandza ✊ (@karapandza) May 7, 2019\nŠta zapravo meri Šangajska lista?\n„Šangajska lista“ zapravo je istraživanje koje već 16 godina obavlja Univerzitet Jiao Tong iz Šangaja, a zvaničan naziv ovog istraživanja je Academic Ranking of World Universities (ARWU). Univerzitet u Beogradu je prošle godine bio u grupi univerziteta od 301. do 400. mesta, dok je ove godine u grupi od 401. do 500. mesta. Ipak, važno je naglasiti da ovaj pad za 100 mesta nije pad u apsolutnom smislu, već znači da se naš univerzitete našao u jednoj kategoriji niže, pošto se za samo prvih 100 univerziteta radi potpuno rangiranje.\nARWU poredi univerzitete po dometima u naučno-istraživačkom radu, a ovo je jedini kriterijum koji se uzima u obzir, što praktično znači da kvalitet i predmet nastave nemaju direktan uticaj na rangiranje. Pored broja visoko citiranih istraživača, ostali kriterijumi koji su važni za određivanje plasmana univerziteta su ukupan broj radova objavljenih na SCI ili SSCI listi u tekućoj godini, nagrade bivših studenata, poput Nobelove nagrade ili Fildsove medalje, kao i broj radova objavljenih u naučnim časopisima Nature i Science, kada su u pitanju radovi iz prirodnih nauka.\nUniverzitet u Beogradu ima stabilan broj objavljenih radova na ovoj listi, ali ono gde imamo prostor za poboljšanje jeste u oblasti društveno-humanističkih nauka. Svaki rad objavljen u ovoj oblasti se u odnosu na prirodne nauke vrednuje duplo u konačnom skoru, što pokazuje koliko je važno da neki univerzitet ima veliki broj radova objavljenih u ovoj oblasti. Prema nalazu SANU u periodu od 2006. do 2010. godine društveno-humanističke nauke u Srbiji učestvovala su sa samo 6% u ukupnom broju radova koje su naučnici iz Srbije objavili na Web of Science listi, dok u zemljama u okruženju taj procentat iznosi 10 -20 %, navodi se u izveštaju Mladena Stamenković za časopis Kvartalni monitor.\nVisoko obrazovanje je više od Šangajske liste\nIako je neosporno da pozicija na ovoj listi ima uticaj na reputaciju i privlačenje inostranih studenata, važno je imati na umu da je visoko obrazovanje mnogo više od položaja na ovoj listi. Prvenstveno zato što lista meri samo naučni domet univerziteta, kao i zbog toga što se očigledno rang na ovoj listi može popraviti bez suštinskih promena u radu obrazovne institucije.\nStoga najavljeni povratak profesora Radenovića, i usled toga verovatno bolji plasman BU na Šangajskoj listi sledeće godine, ne čini mnogo da se popravi stanje na ovom univerzitetu. Ova lista otkriva tek deo realnosti studiranja, predavanja i istraživačkog rada na nekoj instituciji, a slepa jurnjava za boljim plasmanom ne radi ništa za podizanje kvaliteta univerziteta. Međutim, sve dok se ova lista koristi kao još jedna politička bitka između vlasti i opozicije suštinski napredak univerziteta u Beogradu neće se dogoditi.\nTAGS: Šangajska lista Stojan Radenović Univerzitet u Beogradu visoko obrazovanje


Vacancy (2007) ~ Horor i SF Filmovi - Opis i radnja filma\nKvar na automobilu ih dovodi do malog servisa i benziske stanice u produžetku kojih se nalazi Vacancy - sobe za izdavanje. Iako je gluvo doba noći mladi mehaničar uspeva da osposobi automobil ali se nekvalitetna mašina kakav je BMW opet zaustavlja samo kilometar ili dva niže. Amy i David imaju samo dve opcije na raspolaganju: da prespavaju u mrklom mraku nebezbedno parkiranog automobila pokraj puta ili da se by the foot vrate do onog istog motela gde im je maločas neuspešno zakrpljen automobil. David samoinicijativno odlučuje da je druga varijanta bolja i par se vraća nazad.\nIznajmljuju jednu štrokavu i neurednu sobu ali i pored higijene je savršeno jasno da je kudikamo bolja varijanta spavati ne u automobilu već i pored njega, pokriven lišćem. Vlasnik motela je sumnjivac na kvadrat, od samog početka je izvesno da ima nisko čelo zločinca a neljudski krici koji dopiru iz pozadine recepcije nimalo ne deluju kao da potiču od nekakvog horor filma. Najneubedljiviji momenti su upravo početni: sumnjam da bi neko prešao preko ovakvog ponašanja vlasnika motela i preko zvukova koji dopiru iz njegovih prostorija i susednih soba, i verujem da bi većina putnika odustala od ovog prenoćišta pa makar nanovo pešačila nekoliko kolometara.\nNo, bez svega ovoga ne bi bilo ni filma, pa kada Amy i David spoznaju da u ovom motelu nešto definitivno nije u redu vrag je već odneo šalu a bekstvo je gotovo nemoguće. Ova nedođija kroz koju malo ko prolazi, gde nema signala mobilne telefonije, nema slučajnih prolaznika a ni organa reda, je savršeno zgodna za nezakonite radnje grupe bizarnih likova a sve zarad sticanja profita. U sred ovih tragičnih događaja su se obreli naši junaci a napeta priča koja sledi predstavlja prikaz njihovih pokušaja da se spasu iz kandži krvoloka i domognu bilo kakve civilizacije i spasenja.\nSama lokacija motela deluje veoma creepy i jako podseća na nekakvu modernu verziju motela Bates. Sličnosti sa Normanom Batesom i njegovim motelom ovde i prestaju jer su ponašanje i aktivnosti ovog vlasnika daleko morbidniji i bizarniji. Možda bi najpribližnija definicija filma Vacancy bila da se on odigrava u ambijentu filma Psycho, da je radnja kombinacija torture porn, home invasion i triler filmova a da pozadina priče veoma podseća na prastaru tragičnu priču o H. H. Holmesu, serijskom ubici koji je između (pretpostavlja se) 1888. i 1894. godine u svom hotelu ubio između 9 i 200 osoba (9 dokazano, 27 priznato a 200 procenjeno).\nIako se film bavi brutalnostima i gnusnim sadržajem većina ovoga se dešava samo na ekranima TV aparata dok se gro radnje koju mi pratimo bazira na napetosti i borbi za goli život. Ono što je značajnije je da Vacancy ne obiluje nerezonskim potezima, boljkom od koje pati previše današnjih filmova. I ovde u nekoliko navrata vidimo poteze koji bi se mogli okarakterisati kao nerealni ali, imajući u vidu ambijent, podneblje i vreme, potezi dva lika koje posmatramo i za čiju sudbinu neprekidno strepimo uglavnom deluju verodostojno i realno. Film je dinamičan, napet, sadrži neke specifične ambijente, nije monoton a ni težak za gledanje.\nInicijalno je planirano da uloga Amy pripadne Sarah Jessici Parker ali je odluka (srećom) promenjena i njeno mesto je zauzela talentovanija i oku prijatnija Kate Beckinsale. Kate se u ovom filmu nije posebno istakla svojim glumačkim kvalitetima jer joj ograničeni scenario nije dao dovoljno prostora. Veoma rano Amy sa suprugom kreće u bežaniju a to nije odgovarajući okvir za glumačka dokazivanja. Nešto ubedljiviji od Kate je Luke Wilson u ulozi Davida a u ulozi karikiranog vlasnika motela vidimo Franka Whaleya. Sporedni glumci nisu za pamćenje, posebno zato što se članovi bande pojavljuju pod maskama i ne progovaraju.\nZavršetak filma je pravo osveženje a kada ga budete videli shvatićete i zašto. Pitanje koje se nameće tokom i nakon finala je zašto današnji autori bez ikakve potrebe pametuju, filozofiraju i komplikuju stvari kada je jednostavnost uvek najbolja a i deluje najrealnije. Imajući u vidu da Vacancy ne priča originalnu priču i da ste ono što u njemu vidite videli već bezbroj puta u pitanju je vrlo dobar film sa samo nekoliko mana na polju zapleta, zanatski odlično urađen, režiran i montiran.\n+ dinamičan, napet, zanimljiv i kvalitetan film\n+ kombinacija trilera, torture porna i home invasiona\n+ uverljivi dvojac u glavnim ulogama\n— tek nekoliko nerezonskih poteza\n— karikirani izgled upravnika motela


Rusija rekorder po privrednom kriminalu - Bizlife.rs\nRusija rekorder po privrednom kriminalu\n09:36 Moskva, 01/12/2011\nPrivredni kriminal u Rusiji je u poslednjih godinu dana oštetio 37 odsto kompanija, zaključuje u šestom po redu izveštaju o privrednim prestupima u svetu kompanija “PricewaterhouseCoopers” (PwC).\nPodaci za Rusiju premašuju prosečne rezultate u svetu (34 odsto) i centralnoj i istočnoj Evropi (30 odsto), kao i “velike sedmorke zemalja u usponu” (Brazil, Rusija, Indija, Narodna Republika Kina, Indonezija, Meksiko i Turska) gde je 31 odsto kompanija oštećeno zbog privednog kriminala. U isto vreme, ovaj procenat u Rusiji je znatno niži nego 2009. (71 odsto) i 2007. (59 odsto), prenela je ruska agencija za privredne informacije Finmarket.\nManji broj registrovanih slučajeva takvih prestupa se delimično objašnjava izborom ispitanika pošto je ovog puta anketirano više organizacija malog i srednjeg biznisa, koje, sudeći po iskustvu, ređe prijavljuju privredne mahinacije.\nNajrasprostranjeniji oblik privrednog prestupa u Rusiji ostaje nezakonito prisvajanje aktive (72 odsto). Podmićivanje i korupcija je i dalje jedan od najvećih problema na ruskom tržištu, na koje je 2010. naišlo 40 odsto ankertiranih kompanija. Kako je navelo 13 odsto ruskih ispitanika, zbog rizika od korupcije oni su odustali od plasmana na novo tržište ili od realizacije novih poslovnih mogućnosti.\nSaznanja o nivou korupcije utiču ne samo na direktne strane investicije, pošto se od ulaganja sredstava u sektore u kojima je visok rizik od korupcije, uzdržavaju i ruske organizacije, ističe u izveštaju PwC.\nMeđu ostalim oblicima mahinacija, najveći problem za ruske organizacije je manipulacija knjigovodstvenim izveštajem (23 odsto), nepoštena konkurencija (17 odsto) i kršenje prava intelektuane svojine (13 odsto).\nU 2011, gledano po visini gubitaka, 40 odsto organizacija suočenih sa mahinacijama je zbog privrednih prestupa izgubilo manje od 100.000 dolara, a sedam odsto imalo gubitke preko 100 miliona dolara, deset puta više od svetskog proseka (0,6 odsto). Oko 22 odsto ruskih firmi je zbog privrednog kriminala izgubilo više od pet miliona dolara u 2011.\nZa pretrpljene gubitke zbog privrednog kriminala više od polovine (55 odsto) organizacija okrivljuje sopstvene zaposlene, koji “rade” samostalno, a 36 odsto ispitanika smatra da su u mahinacijama učestvovale i osobe izvan preduzeća. U svetu je u proseku 34 odsto ispitanika izavilo da je njihova organizacija bila na udaru privrednog kriminala, za 13 odsto više nego 2009.\nKrađa ili nezakonito prisvajanje aktive (72 dosto) je najčešći oblik privrednog prestupa u svetu, a zatim slede “friziranje” finansijskih izveštaja, podmićivanje i korupcija, kao i sajber kriminal.\nU svjtskom izvještaju o privrednom kriminalu za 2011. učestvovalo je bezmalo 4.000 ispitanika iz 72 zemlje, među kojima je 126 vodećih ruskih kompanija, prenose agencije.\nrusija svet korupcija